open-index/open-wikipedia-markdown huggingface dataset:
മിസ്റ്റിക് മാരേജ് ഓഫ് സെന്റ് കാതറിൻ (ലോട്ടോ, മ്യൂണിക്ക്)

1506-1508നും ഇടയിൽ ഇറ്റാലിയൻ നവോത്ഥാന കലാകാരനായിരുന്ന ലോറൻസോ ലോട്ടോ വരച്ച പാനലിലെ എണ്ണച്ചായചിത്രമാണ് **മിസ്റ്റിക് മാരേജ് ഓഫ് സെന്റ് കാതറിൻ.** ഈചിത്രത്തിൽ കാതറീൻ ഓഫ് അലക്സാണ്ട്രിയയുടെ ബ്രോക്കൺ വീലിൽ (മുൻഭാഗത്തെ മധ്യഭാഗം) "Laurent.[ius] Lotus F.[ecit]" എന്നു ഒപ്പുവച്ചിരിക്കുന്നു. 1804-ൽ ഈ ചിത്രം വൂർസ്ബർഗ് റസിഡൻസിൽ നിന്നും ഹോഫ്ഗാർട്ടൻഗാലറിയിലേയ്ക്ക് മാറ്റിയതായി കരുതപ്പെടുന്നു.. ബോസ്റ്റണിലെ മ്യൂസിയം ഓഫ് ഫൈൻ ആർട്ടിൽ ചിത്രകലയുടെ ഒരു പതിപ്പും ലഭ്യമാണ്.
## ചിത്രകാരനെക്കുറിച്ച്

ഒരു ഇറ്റാലിയൻ ചിത്രകാരൻ, ഡ്രാഫ്റ്റ്‌സ്മാൻ, ഇല്ലസ്ട്രേറ്റർ എന്നിവയായിരുന്നു ലോറൻസോ ലോട്ടോ. പരമ്പരാഗതമായി വെനീഷ്യൻ സ്‌കൂളിലായിരുന്ന അദ്ദേഹത്തിന്റെ കരിയറിന്റെ ഭൂരിഭാഗവും മറ്റ് വടക്കൻ ഇറ്റാലിയൻ നഗരങ്ങളിൽ ചെലവഴിച്ചു. പ്രധാനമായും ബലിപീഠങ്ങൾ, മതവിഷയങ്ങൾ, ഛായാചിത്രങ്ങൾ എന്നിവ അദ്ദേഹം വരച്ചു. ഉയർന്ന നവോത്ഥാന കാലത്തും മാനെറിസ്റ്റ് കാലഘട്ടത്തിന്റെ ആദ്യ പകുതിയിലും അദ്ദേഹം സജീവമായിരുന്നു. എന്നാൽ അദ്ദേഹത്തിന്റെ ചിത്രങ്ങൾ ഔദ്യോഗിക ജീവിതത്തിലുടനീളം സമാനമായ ഉയർന്ന നവോത്ഥാന ശൈലി നിലനിർത്തിയിരുന്നു. എന്നിരുന്നാലും അദ്ദേഹത്തിന്റെ സാമാന്യവിരുദ്ധമായി വളച്ചൊടിക്കുന്ന വികലമായ ചിത്രരീതി ഫ്ലോറൻ‌ടൈൻ, റോമൻ മാനേറിസ്റ്റുകളുടെ ഒരു പരിവർത്തന ഘട്ടത്തെ പ്രതിനിധീകരിച്ചു.

## അവലംബം

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ലോട്ടോ മഡോണാസ്
വർഗ്ഗം:ലോറൻസോ ലോട്ടോ വരച്ച ചിത്രങ്ങൾ
സിന്ധുദുർഗ് ചതുപ്പൻ

നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് **സിന്ധുദുർഗ്** **ചതുപ്പൻ**  - **Sindhudurg Marsh Dart** - . ഈ തുമ്പി ദക്ഷിണേന്ത്യയിൽ കാണപ്പെടുന്നു.

നാട്ടുചതുപ്പനുമായി ഇതിനു നല്ല സാമ്യമുണ്ടെങ്കിലും ഉരസ്സിന്റെ തിളങ്ങുന്ന മഞ്ഞനിറവും കഴുത്തിലെ അടയാളങ്ങളും കുറുവാലുകളുടെ ആകൃതിയും ഇവയെ വേർതിരിച്ചറിയാൻ സഹായിക്കുന്നു. ഉരസ്സിന്റെ നിറത്തെ അടിസ്ഥാനമാക്കിയാണ് *chromothorax* എന്ന് പേരുനൽകിയിരിക്കുന്നത്. ഇവ നാട്ടുചതുപ്പനേക്കാൾ നീണ്ടു മെലിഞ്ഞതും ഉദരത്തിന്റെ അവസാന ഖണ്ഡങ്ങളുടെ മുകൾഭാഗം ഇരുണ്ട നിറത്തോടുകൂടിയതുമാണ്. 

## ഇതും കാണുക

* ഇന്ത്യയിലെ തുമ്പികളുടെ പട്ടിക 
* കേരളത്തിലെ തുമ്പികൾ 

## അവലംബം

## പുറത്തേക്കുള്ള കണ്ണികൾ
 
  

വർഗ്ഗം:സൂചിത്തുമ്പികൾ
സിപിഎൽ (പ്രോഗ്രാമിങ് ഭാഷ)

**സിപിഎൽ (കമ്പൈൻഡ് പ്രോഗ്രാമിംഗ് ലാംഗ്വേജ്)** ഒരു മൾട്ടി പരാഡിഗം പ്രോഗ്രാമിങ് ഭാഷയാണ്, അത് 1960 കളുടെ തുടക്കത്തിലാണ് വികസിപ്പിച്ചെടുത്തത്. സി ഭാഷയുടെ ആദ്യകാല പൂർവികനാണ് ഇത്. ബി.സി.പി.എൽ., ബി ഭാഷകൾ വഴിയാണ് സിയിലേക്ക് എത്തിച്ചേർന്നത്.
## രൂപകൽപന
കേംബ്രിഡ്ജ് യൂണിവേഴ്സിറ്റിയിലെ കേംബ്രിഡ്ജ് പ്രോഗ്രാമിങ് ലാംഗ്വേജ് ആയി മാത്തമറ്റിക്കൽ ലബോറട്ടറിയിൽ ആരംഭിച്ച സി പി എൽ പിന്നീട് കേംബ്രിഡ്ജ്, ലണ്ടൻ എന്നീ യൂണിവേഴ്സ്റ്റികൾ സംയുക്തമായി "കമ്പൈൻഡ് പ്രോഗ്രാമിംഗ് ലാംഗ്വേജ്" എന്ന പേരിൽ പ്രസിദ്ധീകരിച്ചു. ക്രിസ്റ്റഫർ സ്ട്രാക്കി, ഡേവിഡ് ബാരൺ തുടങ്ങിയവരും ഇതിന്റെ വികസനത്തിൽ ഉൾപ്പെട്ടിരുന്നു.(CPL "കേംബ്രിഡ്ജ് പ്ലസ് ലണ്ടൻ"  അല്ലെങ്കിൽ "ക്രിസ്റ്റഫറുടെ പ്രോഗ്രാമിങ് ഭാഷ" എന്നു വിളിച്ചിരുന്നു).1963 ൽ പ്രസിദ്ധീകരിച്ച ആദ്യത്തെ പേപ്പർ, കേംബ്രിഡ്ജിലെ ടൈറ്റൻ കമ്പ്യൂട്ടറിലും ലണ്ടനിലെ അറ്റ്ലസ് കമ്പ്യൂട്ടറിലും നടപ്പിലാക്കി.

ഇത് അൽഗോൾ(ALGOL 60) ആണ് കൂടുതലും സ്വാധീനിച്ചത്. വളരെ ലളിതമായ സിപിഎൽ ശാസ്ത്രീയ കണക്കുകൂട്ടലുകളെ അപേക്ഷിച്ച് കൂടുതൽ വിപുലമായ ആപ്ലിക്കേഷൻ ഏരിയക്കായി ഉപയോഗിച്ചു. സിപിഎൽ ഒരു വലിയ ഭാഷയായിരുന്നു. വ്യവസായ പ്രക്രിയ നിയന്ത്രണം, ബിസിനസ് ഡാറ്റ പ്രോസസ്സ് ചെയ്യൽ, ചില ആദ്യകാല കമാൻഡ് ലൈൻ ഗെയിമുകൾ എന്നിവ ഉൾപ്പെടുത്താൻ സിപിഎൽ അൽഗോളിന് അപ്പുറത്തേക്ക് പോകാൻ ശ്രമിച്ചു. സിപിഎൽ നിമ്ന തല പ്രോഗ്രാമിംഗും അതേ ഭാഷ ഉപയോഗിച്ചുള്ള ഉന്നതമായ അമൂർത്തമായ ആശയങ്ങളും അനുവദിക്കാൻ ഉദ്ദേശിച്ചിരുന്നു. എന്നിരുന്നാലും, സിപിഎൽ വളരെ സാവധാനമാണ് നടപ്പിലാക്കിയിരുന്നത്. 1970 ൽ ആദ്യ സിപിഎൽ കമ്പൈലർ എഴുതപ്പെട്ടിരുന്നു, പക്ഷേ, ഈ ഭാഷ ഒരു പ്രശസ്തിയും നേടിയിട്ടില്ല, മാത്രമല്ല 1970 കളിൽ തന്നെ ഇത് അപ്രത്യക്ഷമായി.

ബിസിപിഎൽ("ബേസിക് സിപിഎൽ", എന്നത് തുടക്കത്തിൽ "ബൂട്ട്സ്ട്രാപ് സിപിഎൽ" എന്നറിയപ്പെട്ടു) കമ്പ്യൂട്ടർ പ്രോഗ്രാമിങ് ഭാഷയായി, പ്രത്യേകിച്ച് കംപൈലറുകൾ എഴുതുന്നതിനായി സിപിഎൽ അടിസ്ഥാനമാക്കിയുള്ള ലളിതമായ ഭാഷയായിരുന്നു അത്. ഇത് ആദ്യം നടപ്പിലാക്കപ്പെട്ടത് 1967 ലാണ്. ബിസിപിഎൽ പിന്നീട് ബി വഴി, ജനകീയവും സ്വാധീനവും ഉള്ള സി പ്രോഗ്രാമിങ് ഭാഷയിലേക്ക് നയിച്ചു.

## അവലംബം
കരിമുത്തിൾ

നനവാർന്ന പ്രദേശങ്ങളിലും അർദ്ധ-നിത്യഹരിതവനങ്ങളിലും ഇലപൊഴിയും കാടുകളിലും കാവുകളിലുമെല്ലാം കാണപ്പെടുന്ന പടർന്നുവളരുന്ന ഒരു ചെടിയാണ് **കരിങ്കുടങ്ങൽ** അഥവാ **കരിമുത്തിൾ**. . കേരളത്തിൽ എല്ലായിടത്തും കണ്ടുവരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

* 
* 

വർഗ്ഗം:കേരളത്തിലെ സസ്യജാലം
ലേഡി എലിസബത്ത് ഡെൽമേ ആൻറ് ഹെർ ചിൽഡ്രെൻ

ജോഷ്വാ റെയ്നോൾഡ്സ് ചിത്രീകരിച്ച ഒരു എണ്ണച്ചായാചിത്രമാണ് **ലേഡി എലിസബത്ത് ഡെൽമേ ആൻറ് ഹെർ ചിൽഡ്രെൻ. (1779)** 1937-ൽ ഈ ചിത്രം നാഷനൽ ഗ്യാലറി ഓഫ് ആർട്ട് ശേഖരത്തിന് നൽകിയിരുന്നു. ഈ ചിത്രം "മജെസ്റ്റിക് ഗ്രൂപ്പ് പോർട്രെയ്റ്റ്" എന്ന് എൻജിഎ വിശേഷിപ്പിക്കുന്നു. ലേഡി എലിസബത്ത് (ഹോവാർഡ്) ഡെൽമെ 4th ഏൾ ഓഫ് കാർലിസിലിൻറെ മകളായിരുന്നു. 1777 ഏപ്രിൽ-ജൂൺ മാസങ്ങളിൽ കുട്ടികളായ ജോൺ, ഇസബെല്ലാ എലിസബത്ത് എന്നിവരോടൊത്ത് റെയ്നോൾഡിനു മുമ്പിൽ ചിത്രീകരണത്തിന് മാതൃകയായി ഇരുന്നു.
## അവലംബം

* NGA: ''Lady Elizabeth Delmé and Her Children'' 
* *British Paintings of the Sixteenth through Nineteenth Centuries*. Oxford University Press. pp.&nbsp;213–15
* Saltzman, Cynthia. 2009. *Old Masters, New Worlds: America's Raid on Europe's Great Pictures*. Viking. Unpaged.

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ
ചെടയൻ

കിഴക്കേഷ്യൻ തദ്ദേശവാസിയായ പസഫിക് ദ്വീപുകളിലെങ്ങും എത്തിയ പൊതുവേ *ക്യാറ്റ്‌മിന്റ് (catmint)* എന്നറിയപ്പെടുന്ന ഒരു കുറ്റിച്ചെടിയാണ് **ചെടയൻ**. .

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

* 
* 

വർഗ്ഗം:ലാമിയേസി
വർഗ്ഗം:കേരളത്തിലെ സസ്യജാലം
ലൈബ്രറി ഓഫ് കോൺഗ്രസ് കണ്ട്രോൾ നമ്പർ

അമേരിക്കയിലെ ലൈബ്രറി ഓഫ് കോൺഗ്രസ്സിലെ റിക്കാർഡുകളെ അനുക്രമമായി വിന്യസിച്ചിരിക്കുന്ന രീതിയാണ്  **ലൈബ്രറി ഓഫ് കോൺഗ്രസ് കണ്ട്രോൾ നമ്പർ (Library of Congress Control Number)** (**LCCN**). പുസ്തകങ്ങളുടെ ഉള്ളടക്കവുമായി ഇതിന് ബന്ധമൊന്നുമില്ല. ലൈബ്രറി ഓഫ് കോൺഗ്രസ് വർഗ്ഗീകരണവുമായി ഇതു മാറിപ്പോകരുത്.

## ചരിത്രം
1898 മുതൽ ഈ രീതി നിലവിലുണ്ട്. 2008 ഫെബ്രുവരി മുതൽ ഓരോ നമ്പരുകൾക്കും ഒരു സ്ഥിരURL നൽകിവരുന്നു.

## രീതി
ഏറ്റവും ലളിതമായ രീതിയിൽ ഈ നമ്പറിൽ വർഷവും ഒരു സീരിയൽ നമ്പരും ആവും ഉണ്ടാവുക. 1898-2000 കാലത്തേതിനു രണ്ടക്കവും 2001 മുതൽ നാലക്കവും ആണ് വർഷത്തിനുള്ളത്. 

## ഇവയും കാണുക
* Library of Congress Subject Headings (LCSH)
* Authority control
* Virtual International Authority File (VIAF)
* CODEN
* Integrated Authority File (GND; *Gemeinsame Normdatei*) 
* International Standard Book Number (ISBN)
* Books in the United States

## അവലംബം

## പുറത്തേക്കുള്ള കണ്ണികൾ

* Library of Congress Name Authority File (NAF)
* Traditional and normalized forms of the LCCN
* LCCN Permalink Frequently Asked Questions
*
ശിവദാസാനിയ ജോസഫിയാന

എപ്പിയേസീ സസ്യകുടുംബത്തിലെ 2006-ൽ അഗസ്ത്യമലയിൽ നിന്നും വിവരിക്കപ്പെട്ട ഒരു പുതിയ സ്പീഷിസാണ് **ശിവദാസാനിയ ജോസഫിയാന** . ഇതുവരെ ഈ ചെടിയെ അതിന്റെ ടൈപ് ലൊക്കാലിറ്റിയായ അഗസ്ത്യമലയിൽ നിന്നും മാത്രമേ കണ്ടെത്തിയിട്ടുള്ളൂ. 1700-1800 മീറ്റർ ഉയരമുള്ള പ്രദേശത്ത് വളരെ വിരളമായി ഇവ കാണപ്പെടുന്നു. ശിവദാസാനിയ എന്നത് എപ്പിയേസീ കുടുംബത്തിലെ പുതിയ ഒരു ജനുസ് കൂടിയാണ്. നിവർന്നുനിൽക്കുന്ന ഒരു ചെറിയ കുറ്റിച്ചെടിയാണ് ഇത്. ചെടിമുഴുവനായും ഇരുണ്ട വയലറ്റ് നിറത്തിലാണ്. ഒക്ടോബർ-നവംബർ മാസങ്ങളിൽ പൂക്കളും കായകളും ഉണ്ടാകുന്ന അതീവ വംശനാശഭീഷണിയുള്ള ഈ ചെടിയെ പുൽമേടുകളിലെ ചെരിഞ്ഞ പാറപ്രദേശങ്ങളിലാണ് കണ്ടെത്തിയത്. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

* 
* 

വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശിവദാസാനിയ
ടി.കെ.ഗംഗാധരൻ

മലയാളത്തിലെ നോവലിസ്റ്റും ചെറുകഥാകൃത്തുമാണ് **ടി.കെ.ഗംഗാധരൻ**. തൈത്തറ വീട്ടിൽ കണ്ണപ്പൻ, ദേവകിയുടെയും മകനായി 1944 നവംബർ 29 ന് കൊടുങ്ങല്ലൂരിൽ ജനനിച്ചു . 1964ൽ സൈന്യത്തിൽ ചേർന്നു. 1965 ,1971 വർഷങ്ങളിൽ നടന്ന ഇന്ത്യാ-പാക്ക് യുദ്ധങ്ങളിൽ പങ്കെടുത്തു. 28 വർഷത്തെ സുദീർഘ സേവനത്തിനു ശേഷം 1991 ൽ സുബേദാറായി വിരമിച്ചു.

## പ്രസിദ്ധീകരിച്ച കൃതികൾ

### നോവലുകൾ

# കൂട്ടം തെറ്റിയ കുട്ടി
# പുകയുന്ന കൊള്ളികൾ
# ഇൻക്വിലാബിന്റെ ഗീതം
# ചുവന്ന നക്ഷത്രങ്ങൾ
# ഉപാസന
# ലെനിൻ പ്രവ്ദ വായിക്കുന്നു
# വീട്
# ബാരക്ക്
# ഏകാന്തതയുടെ പുരാവൃത്തം
# വംശവൃക്ഷം
# വിചാരണ
# ഒറ്റപ്പതിപ്പുള്ള ജീവിതം
# ഈയലുകളുടെ നൃത്തം
# മുസിരിസിലെ വേശ്യകൾ
# ആയുസ്സിന്റെ ശേഷിപ്പുകൾ
# മോസ്കോ ഗ്രാമത്തിന്റെ ആത്മഗതങ്ങൾ

### കഥാസമാഹാരങ്ങൾ

# കാമാത്തിപ്പുര
# മുല്ലപ്പൂ പെയ്യുന്ന മൂന്നാം ധ്രുവം
# കോർട്ട് മാർഷൽ കാത്ത് ഒരു പ്രണയം
# പടനിലങ്ങളുടെ സുവർണ്ണകഥകൾ
# ഏകാകികളുടെ നഗരം
# കാമാത്തിപ്പുരയും മറ്റു കഥകളും
# പ്രണയ മൽസ്യം

### അനുഭവക്കുറിപ്പുകൾ

# അപഹരിക്കപ്പെടാത്ത ഓർമ്മകൾ
# ജീവിതം സാാക്ഷി.
# കൽക്കട്ട തീസീസ്

## ലഭിച്ച പുരസ്കാരങ്ങൾ

# പി.കേശവദേവ് നോവൽ പുരസ്കാരം
# അങ്കണം നോവൽ അവാർഡ്
# ടി.കെ.സി. വടുതല നോവൽ അവാർഡ്
# പ്രൊ: എം.കൃഷ്ണൻ നായർ നോവൽ    അവാർഡ്
# തൃശൂർ സർഗ സ്വരം അവാർഡ്‌
# എസ്.എൻ.സമാജം നോവൽ പ്രതിഭാ പുരസ്കാരം
# വർഷധാര കഥാപുരസ്കാരം

## അവലംബങ്ങൾ
സ്പാർട്ടക്കസ് ലീഗ്

ഒന്നാം ലോകമഹായുദ്ധസമയത്ത് ജർമ്മനിയിൽ സംഘടിപ്പിച്ച മാർക്സിസ്റ്റ് വിപ്ലവ പ്രസ്ഥാനമായിരുന്നു സ്പാർട്ടക്കസ് ലീഗ് (ജർമൻ: സ്പാർട്ടക്കസ് ബണ്ട്). പുരാതനറോമിലെ ഒരടിമയും, മല്ലയോദ്ധാവും (ക്രി.മു.109 BC-71-നടുത്ത്), റോമൻ ഗണരാജ്യത്തിനെതിരെ അടിമകൾ നടത്തിയ മുന്നേറ്റമായ മൂന്നാം അടിമയുദ്ധത്തിന്റെ (Third Servile War) നേതാവും ആയിരുന്ന സ്പാർട്ടക്കസിന്റെ പേരാണ് ലീഗിന് നൽകിയത്. കാൾ ലിബ്നെട്ട്, റോസ ലക്സംബർഗ്, ക്ലാര സെറ്റ്കിൻ തുടങ്ങിയവയാണ് ഇത് സ്ഥാപിച്ചത്. ലീഗ് പിന്നീട് കമ്യൂണിസ്റ്റ് പ്രസ്ഥാനത്തിന്റെ പേര് സ്വീകരിക്കുകയും 1919 ൽ കമ്യൂണിറ്റിയിൽ ചേരുകയും ചെയ്തു. 1918-ലെ ജർമ്മൻ വിപ്ലവത്തിന്റെ കാലഘട്ടത്തിൽ വ്യാപകമായി സ്പാർട്ടക്കസ് ലെറ്ററുകൾ പ്രസിദ്ധീകരിക്കുക വഴി വലിയ രീതിയിൽ  വിപ്ലവം പ്രോത്സാഹിപ്പിക്കാൻ ശ്രമിച്ചു .

### ചരിത്രം
സോഷ്യൻ ഡെമോക്രാറ്റിക് പാർട്ടി SPD ജർമനിയുടെ ഇടതുപക്ഷ ഘടകത്തിലെ പ്രമുഖ അംഗങ്ങളായിരുന്നു  ലക്സംബർഗ് ഉം കാൾ ലിബ്നെട്ട് ഉം. ഒന്നാം ലോകമഹായുദ്ധത്തിന്റെ തുടക്കത്തിൽ 1914 ൽ റഷ്യക്കെതിരെയുള്ള  സാമ്രാജ്യത്വ ജർമ്മനിയുടെ യുദ്ധപ്രഖ്യാപനത്തെ SPD പിന്തുണച്ചതിനെ  തുടർന്ന് അവർ സ്വതന്ത്രമായൊരു പാർട്ടിയെ കണ്ടെത്താൻ ശ്രമിച്ചു. പാർലമെന്ററി പ്രക്രിയയിൽ പങ്കെടുത്ത SPD നേതൃത്വത്തിന് വിപരീതമായി ലക്സംബർഗ്, ലിബ്നെട്ട്  എന്നിവർ വിപ്ലവത്തിന്റെ ആവശ്യകത നിലനിർത്തി.  യുദ്ധത്തിൽ ജർമ്മൻ ഇടപെടലിനെതിരായി ബെർലിനിൽ പൊതുപരിപാടി സംഘടിപ്പിക്കാൻ സഹായിക്കുന്ന കുറ്റം ചുമത്തി ഇവർ രണ്ടുപേരും 1916 മുതൽ 1918 വരെ ജയിലിൽ അടയ്ക്കപ്പെട്ടു. 

### സ്പാർട്ടാഷിസ്റ്റ് മാനിഫെസ്റ്റോയിൽ നിന്നുള്ള ഒരു ഉദ്ധരണി (1918 ൽ പ്രസിദ്ധീകരിച്ചത്):
ജനാധിപത്യമോ ഏകാധിപത്യമോ എന്നതല്ല ഇന്നത്തെ ചോദ്യം.  ബൂർഷ്വാ ജനാധിപത്യമോ സോഷ്യലിസ്റ്റ് ജനാധിപത്യമോ എന്നതാണ് ചരിത്രം അജണ്ട നിർണയിച്ച ചോദ്യം. മുതലാളിത്ത ലാഭത്തിന്റെ ഏജന്റുകൾ  മനഃപൂർവമോ  വ്യാജമായോ അവകാശപ്പെടുന്നതുപോലെ തൊഴിലാളിവർഗ്ഗത്തിന്റെ ഏകാധിപത്യം ബോംബുകൾ, മയക്കുമരുന്ന്, കലാപം, അരാജകത്വം എന്നിവയല്ല. മറിച്ച്, രാഷ്ട്രീയ ശക്തിയുടെ എല്ലാ ഉപകരണങ്ങളും ഉപയോഗിച്ച് തൊഴിലാളിവർഗ്ഗത്തിന്റെയും  വിപ്ലവകാരിയുടെയും  ഇച്ഛയുടെ അടിസ്ഥാനത്തിൽ,  സോഷ്യലിസത്തെ സ്വായത്തമാക്കുന്നതും,  മുതലാളിവർഗത്തെ തുരത്തുന്നതും ആണ് തൊഴിലാളിവർഗ്ഗത്തിന്റെ ഏകാധിപത്യം.
## അവലംബം

## ഇംഗ്ലീഷ് ഭാഷാ ഉറവിടങ്ങൾ
* Ottokar Luban, The Role of the Spartacist Group after 9 November 1918 and the Formation of the KPD, in: Ralf Hoffrogge and Norman LaPorte (eds.), Weimar Communism as Mass Movement 1918–1933, London: Lawrence & Wishart, 2017, pp.&nbsp;45–65.
* William A. Pelz, The Spartakusbund and the German Working Class Movement, 1914–1919, Lewiston [N.Y.]: E. Mellen Press, 1988.
* Eric D. Weitz, "'Rosa Luxemburg Belongs to Us!'" German Communism and the Luxemburg Legacy, *Central European History*, Vol. 27, No. 1 (1994), pp.&nbsp;27–64 
* Eric D. Weitz, *Creating German Communism, 1890–1990: From Popular Protests to Socialist State*.  Princeton, NJ: Princeton University Press, 1997
* David Priestand, *Red Flag:  A History of Communism*, New York: Grove Press, 2009

## പുറം കണ്ണികൾ

* On the Spartacus Programme by Rosa Luxemburg
* Manifesto of the German Spartacists by Rosa Luxemburg
* What Does the Spartacus League Want? by Rosa Luxemburg

വർഗ്ഗം:ജർമ്മനിയുടെ ചരിത്രം
വർഗ്ഗം:ഒന്നാം ലോകമഹായുദ്ധം
മഡോണ ഡെൽ കാർഡെല്ലിനൊ

1505-1506 നും ഇടയിൽ ഇറ്റാലിയൻ നവോത്ഥാന കലാകാരനായ റാഫേൽ ചിത്രീകരിച്ച ഒരു എണ്ണഛായാചിത്രമാണ് **മഡോണ ഡെൽ കാർഡെല്ലിനൊ. (Madonna of the Goldfinch)**  2008-ൽ ഒരു 10 വർഷ പുനരുദ്ധാരണ പ്രക്രിയ പൂർത്തിയായതിനുശേഷം  ഈ ചിത്രം ഫ്ലോറൻസിലെ ഉഫിസിയിലെ ഗാലറിയിലേക്ക് തിരികെ കൊണ്ടുവന്നു. പുനരുദ്ധാരണത്തിനിടയിൽ ഗാലറിയിലെ ചിത്രത്തിൻറെ ഒരു പഴയ പകർപ്പ് മാറ്റിയിരുന്നു.
## ചിത്രകാരനെക്കുറിച്ച്
 
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. 
റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.

## അവലംബം


## കൂടുതൽ വായനയ്ക്ക്
*

## പുറം കണ്ണികൾ
* Page art artonline.it 

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:റാഫേൽ മഡോണാസ്
കരാക്കറ്റ ക്ലബ്ബ്

**കരാക്കറ്റ ക്ലബ്ബ്** പടിഞ്ഞാറൻ ഓസ്ട്രേലിയലെ പെർത്ത് ആസ്ഥാനമായുള്ള ഒരു വനിതാ ക്ലബ്ബാണ്. 1894-ൽ സ്ഥാപിതമായ ഇത് ഓസ്ട്രേലിയയിലെ ആദ്യത്തെ വനിതാ ക്ലബ്ബായിരുന്നു.

## ചരിത്രം
1894-ൽ സെന്റ് ജോർജ് വായനാ മണ്ഡലത്തിലെ അംഗങ്ങളുടെ നേതൃത്വത്തിൽ കാരാക്കറ്റ ക്ലബ് സ്ഥാപിക്കപ്പെട്ടു.  വായനാ സാമഗ്രികൾ കൈമാറ്റം ചെയ്യുക, വർത്തമാനകാല സാമൂഹ്യ രാഷ്‌ട്രീയ സംഭവ വികാസങ്ങൾ ചർച്ചകൾ നടത്തുക എന്നീ ലക്ഷ്യങ്ങൾ മുൻനിറുത്തി 1887 ലാണ് സെന്റ് ജോർജ് വായനാ മണ്ഡലം രൂപീകരിക്കപ്പെട്ടത്. ഡോ. എമിലി റൈഡർ എന്ന അമേരിക്കൻ വനിതയുടെ സന്ദർശനത്തെത്തുടർന്ന്, അമേരിക്കയിൽ അക്കാലത്തു പ്രസിദ്ധമായിരുന്ന വിദ്യാഭ്യാസ ക്ലബുകളുടെ രീതിയിലുള്ള പുതിയ ക്ലബ്ബ് രൂപീകരിക്കാൻ ഈ വായനാ മണ്ഡലം തീരുമാനിച്ചു. അക്കാലത്ത് സ്ത്രീകളെ ബാധിച്ചിരുന്നു സാമൂഹിക നീതി പ്രശ്നങ്ങൾ, സാമൂഹിക ഇടപെടലുകൾ, പ്രാദേശിക പ്രശ്നങ്ങൾ ഉൾപ്പെടെയുള്ള വിഷയങ്ങളിൽ പരസ്പര മെച്ചപ്പെടുത്തലിനായി സമൂഹത്തിലെ വനിതകളെ ഒരൊറ്റ കുടയ്ക്കു കീഴിൽ കൊണ്ടുവരികയെന്നതായിരുന്ന ക്ലബ്ബിന്റെ പ്രാഥമിക ലക്ഷ്യം. ക്ലബിൻറെ മുദ്രാവാക്യം (എഡിത് കോവൻ നിർദ്ദേശിച്ചതു പ്രകാരം) "നമ്മുടെ പ്രവൃത്തികളാൽ നമ്മൾ വിധിക്കപ്പെടട്ടെ" എന്നർത്ഥം വരുന്ന 'സ്പെക്ട്രമർ അജെൻഡോ' എന്നതായിരുന്നു. ക്ലബ്ബിന്റെ ആദ്യ പ്രസിഡന്റായി ലേഡി മഡലൈൻ ഒൺസ്ലോ തെരഞ്ഞെടുക്കപ്പെട്ടു.

1904 ൽ കാരക്കറ്റ ക്ലബ് സ്ഥാപിക്കപ്പെട്ടതിന് 10 വർഷങ്ങൾക്കുശേഷം ആദ്യത്തെ ലൈസിയം ക്ലബ്ബ് ലണ്ടനിൽ മിസ്സ് കോൺസ്റ്റെയിൻ സ്മെഡ്ലിയുടെ നേതൃത്വത്തിൽ സ്ഥാപിക്കപ്പെട്ടു. കാരക്കറ്റ ക്ലബ്ബിന്റെ ലക്ഷ്യങ്ങൾക്കു സമാനമായതായിരുന്നു ലൈസിയം  ക്ലബുകളുടേയും ലക്ഷ്യം. 1923 ൽ കരാക്കറ്റ ക്ലബ് അംഗങ്ങളും ലൈസിയം ക്ലബ്ബിന്റെ അന്താരാഷ്ട്ര പ്രസ്ഥാനവുമായി യോജിച്ചു പ്രവർത്തിക്കുവാൻ തീരുമാനിക്കപ്പെട്ടു. ഇത് ലോകത്തെമ്പാടുമുള്ള വനിതകളുമായി വിശാലമായ അർത്ഥത്തിലുള്ള ഒരു ബന്ധത്തിനുള്ള അവസരം കാരക്കറ്റ ക്ലബ്ബിനു തുറന്നുകൊടുത്തു. 1954 ൽ ക്ലബ്ബിന്റെ ഡയമണ്ട് ജൂബിലി ആഘോഷിക്കപ്പെട്ടു.

ഓസ്ട്രേലിയയിലെ എല്ലാ ലൈസിയം ക്ലബ്ബുകളേയും ഒരു ബാനറിനു കീഴിൽ ബന്ധിപ്പിക്കുവാനും ലോകമെമ്പാടുമുള്ള ലൈസിയം ക്ലബ്ബുകളെ ഇന്റർനാഷണൽ അസോസിയേഷൻ ഓഫ് ലൈസിയം ക്ലബ്ബ്സ് എന്ന പ്രസ്ഥാനവുമായി ബന്ധിപ്പിക്കുവാനുമായി 1972/73 ൽ ഓസ്ട്രേലിയൻ അസോസിയേഷൻ ഓഫ് ലൈസിയം ക്ലബ്ബ് രൂപീകരിക്കപ്പെട്ടു. 1984 ന്റെ അവസാനത്തിൽ കരാക്കറ്റ ക്ലബ്ബ് ഷെർവുഡ് കോർട്ട്, ദ എസ്പ്ളനേഡ് എന്നിവയുടെ മൂലയിലുള്ള ലോവ്സൺ അപ്പാർട്ടുമെന്റിലെ ഇപ്പോഴത്തെ കെട്ടിടത്തിലേക്ക് ആസ്ഥാനം മാറ്റി സ്ഥാപിച്ചു.

## അവലംബം
കളനാശിനി

കളസസ്യങ്ങളെ നശിപ്പിക്കുന്നതിന് വേണ്ടി ഉപയോഗിക്കുന്ന രാസസംയുക്തങ്ങൾ ആണ് **കളനാശിനികൾ** (Herbicide). കൃഷിയിടങ്ങളിലെ അനാവശ്യ സസ്യങ്ങളെ  നശിപ്പിക്കുന്നതിനും നിർമ്മാണ മേഖലകൾ, കളിക്കളങ്ങൾ തുടങ്ങിയവയിലെ മുഴുവൻ സസ്യങ്ങളെയും ഉന്മൂലനം ചെയ്യുന്നതിനുമായാണ് ഇത്തരം രാസസംയുക്തങ്ങൾ ഉപയോഗിക്കുന്നത്. റെയിൽപാളങ്ങളുമായി ബന്ധപ്പെട്ട ഇടങ്ങളിൽ നിന്നും സസ്യങ്ങളെ  പൂർണ്ണമായി നശിപ്പിക്കാൻ കളനാശിനികൾ തളിക്കാറുണ്ട്. ആധുനിക കളനാശിനികൾ പലതും സസ്യഹോർമോണുകൾ ആണ്. ഇവ, നിശ്ചിത സസ്യങ്ങളുടെ വളർച്ചയെ മുരടിപ്പിക്കുകയോ നശിപ്പിക്കുകയോ ചെയ്യുന്നു. ചില സസ്യങ്ങൾ പ്രകൃതിദത്തമായി തന്നെ കളനാശിനികൾ സൃഷ്ടിക്കുന്നുണ്ട്. അല്ലീലോപ്പതി (allelopathy) എന്നറിയപ്പെടുന്ന ഇന്ന് ഈ സവിശേഷത കാറ്റാടിമരം, അക്കേഷ്യ തുടങ്ങിയ സസ്യങ്ങൾ പ്രകടിപ്പിക്കുന്നു.
## ചരിത്രം
രാസകീടനാശിനികളുടെ കണ്ടെത്തലിനും ഉപയോഗത്തിനും മുൻപ് തന്നെ, മറ്റു പല മാർഗങ്ങളിലൂടെയും കളകളെ നിയന്ത്രിക്കുന്നതിന് ശ്രമിച്ചിരുന്നു. കളപറിക്കുന്നതിന് പുറമേ,  മണ്ണിന്റെ പി എച്ച്  മൂല്യത്തിൽ മാറ്റം വരുത്തുക, ലവണാംശം മാറ്റം വരുത്തുക തുടങ്ങിയവയായിരുന്നു കളനശീകരണത്തിന് മുമ്പ് ഉപയോഗിച്ചിരുന്ന മാർഗങ്ങൾ.  ഇരുപതാം നൂറ്റാണ്ടിന്റെ ആരംഭകാലത്ത് തന്നെ കളനാശിനികളുടെ നിർമ്മാണത്തിലും ഉപയോഗത്തിലും ഗവേഷണങ്ങൾ നടന്നിരുന്നുവെങ്കിലും വ്യാപകമായ പഠനം നടന്നത് ലോകമഹായുദ്ധ കാലഘട്ടത്തിലാണ്. കാർഷികമേഖലകളിൽ കളനാശിനികൾ ഉപയോഗിച്ച് കൃഷി നശിപ്പിച്ച് ശത്രുരാജ്യത്തിന് ഏൽപ്പിക്കാവുന്ന സാമ്പത്തികത്തകർച്ചയായിരുന്നു ഇതിന്റെ ലക്ഷ്യം.
## ആദ്യ കൃത്രിമ കളനാശിനി

2,4-D ആയിരുന്നു ആദ്യമായി കണ്ടെത്തിയ കളനാശിനി. W. G. Templeman ഇംപീരിയൽ കെമിക്കൽ ഇൻഡസ്ട്രീസിൽ ഇത് നിർമ്മിച്ചു .
## പ്രയോഗരീതി
* **മണ്ണിലൂടെ**:

മണ്ണിൽ പ്രയോഗിക്കപ്പെടുന്ന കളനാശിനി വേര് വഴി സസ്യ ശരീരത്തിലെത്തുന്നു. Trifluralin ഇത്തരത്തിൽ പ്രയോഗിക്കപ്പെടുന്ന ഇനമാണ്.

* **ഇലകളിലൂടെ**:
ഇലകളിൽ പതിക്കുന്ന കളനാശിനി സസ്യകലകളിലേക്ക് അഗിരണം ചെയ്യപ്പെടുകയും അവ നശിക്കുകയും ചെയ്യുന്നു. Glyphosate, 2,4-D എന്നിവ ഇങ്ങനെ പ്രയോഗിക്കപ്പെടുന്നു..

## ദുരുപയോഗം
## പാരിസ്ഥിതിക പ്രശ്നങ്ങൾ
## ആരോഗ്യ പ്രശ്നങ്ങൾ
## കളനാശിനികളുടെ പട്ടിക
* 2,4-D
* Aminopyralid
* Atrazine
* Clopyralid
* Dicamba
* Glufosinate ammonium
* Fluazifop
* Fluroxypyr
* Glyphosate
* Imazapyr
* Imazapic
* Imazamox
* Linuron 
* MCPA (2-methyl-4-chlorophenoxyacetic acid) 
* Metolachlor 
* Paraquat 
* Pendimethalin
* Picloram
* Sodium chlorate
* Triclopyr
* Trifluralin

## അവലംബം

വർഗ്ഗം:കളനാശിനികൾ
വർഗ്ഗം:രാസ കീടനാശിനികൾ
മാധവീയം (ചലച്ചിത്രം)

2019-ൽ പുറത്തിറങ്ങിയ തേജസ് പെരുമണ്ണ സംവിധാനം നിർവഹിച്ച മലയാളചലച്ചിത്രമാണ് **മാധവീയം**. വിനീത്, പ്രണയ, ഗീത വിജയൻ എന്നിവരാണ് പ്രധാനവേഷങ്ങളിൽ അഭിനയിക്കുന്നത്.

## അഭിനേതാക്കൾ
# വിനീത്
# മാമുക്കോയ
# കുട്ട്യേടത്തി വിലാസിനി
# അംബിക മോഹൻ
# പ്രണയ
# ഗീത വിജയൻ
# ബാബു നമ്പൂതിരി 
# തേജസ് പെരുമണ്ണ
# ശ്രീകുമാർ മേനോൻ
# സുരേഷ്ബാബു
#  സി.വി. ദേവ് 

## അണിയറ പ്രവർത്തകർ

## അവലംബം


## പുറത്തുനിന്നുള്ള കണ്ണികൾ
* 
* പ്രണയമൊരു തൂമഞ്ഞായ്... 
* പുതുമ നിറഞ്ഞ പ്രണയകഥയുമായി 'മാധവീയം' 
* മാധവീയം

വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
ഗ്രെഗ്ഗ് ഈസ്റ്റർബ്രൂക്ക്ര്

**ഗ്രെഗ്ഗ് എഡ്മണ്ട് ഈസ്റ്റർബ്രൂക്ക്ര്** (ജനനം: മാർച്ച് 3, 1953)  ഒരു അമേരിക്കൻ എഴുത്തുകാരനും, ന്യൂ റിപ്പബ്ലിക്ക്, ദ അറ്റ്ലാന്റിക് മന്ത്ലി എന്നീ പ്രസിദ്ധീകരണങ്ങളിലെ സ്വതന്ത്ര എഡിറ്ററുമാണ്. നാഷണൽ ഫുട്ബോൾ ലീഗ് സീസണിൽ, ഈസ്റ്റർബ്രൂക്ക് 'ടൂഷ്ഡേ മോണിംഗ് ക്വാർട്ടർ ബാക്ക്' എന്നറിയപ്പെടുന്ന ഒരു കോളം എഴുതിയിരുന്നു. ഇത് മുമ്പ് ESPN.com ലായിരുന്നു പ്രസിദ്ധീകരിച്ചിരുന്നത്. ഇത് 2015 സെപ്തംബറിൽ ന്യൂ യോർക്ക് ടൈംസിലേയ്ക്കും തുടർന്ന് 2017 NFL സീസണിൽ ദ വീക്ക്ലി സ്റ്റാൻഡേർഡിലേയ്ക്കും മാറ്റി പ്രസിദ്ധീകരിച്ചിരുന്നു. പത്തു പുസ്തകങ്ങളുടെ കർത്താവാണ് (ആറു നോൺഫക്ഷൻ, ഒരു നർമ്മോക്തി, മൂന്ന് സാഹിത്യ നോവലുകൾ) അദ്ദേഹം. ഇതു കൂടാതെ, op-ed പേജുകൾ (എഡിറ്റോറിയൽ പേജിന്റെ വിപരീതം), ലേഖനങ്ങൾ, മാഗസിനുകൾ, ജേണലുകൾ എന്നിവയ്ക്കായും എഴുതുന്നു.

## അവലംബം
അന്തർദ്ദേശീയ സൈക്കിൾ ദിനം

ജൂൺ മാസം മൂന്നാം തീയതി   അന്തർദ്ദേശീയ സൈക്കിൾ ദിനമായി ആഘോഷിക്കപ്പെടുന്നു. 2018. ഏപ്രിൽ മാസത്തിൽ ആണ് ഐക്യരാഷ്ട്ര പൊതുസഭ  ഇതിനുള്ള പ്രഖ്യാപനം നടത്തിയത്.  ഇതിൻറെ പ്രഖ്യാപനത്തിൽ ഇങ്ങനെ പറയുന്നു  "the uniqueness, longevity and versatility of the bicycle, which has been in use for two centuries, and that it is a simple, affordable, reliable, clean and environmentally fit sustainable means of transportation.""

## ചരിത്രം
അമേരിക്കക്കാരനായ Professor Leszek Sibilski,  ലോക ബൈസൈക്കിൾ ദിന പ്രമേയം പാസാക്കുന്നതിന് യുഎന്നിനെ പ്രേരിപ്പിക്കുന്നതിന് നടത്തിയ ശ്രമങ്ങളുടെ ഫലമായി അമ്പത്തിയേഴ് രാജ്യങ്ങളുടെ പിന്തുണ ലഭിച്ചു. Isaac Feld ആണ് #June3WorldBicycleDay logo രൂപകൽപന ചെയ്തത്.

## അവലംബം

വർഗ്ഗം:സൈക്കിളിംഗ്‌
വർഗ്ഗം:സൈക്കിൾ
വർഗ്ഗം:വിശേഷദിനങ്ങൾ
ബൊക്കാറോ വിമാനത്താവളം

**ബൊക്കാറോ വിമാനത്താവളം ** ഝാർഖണ്ഡ് സംസ്ഥാനത്തെ ബൊക്കാറോ സ്റ്റീൽ സിറ്റിയിൽ സ്ഥിതിചെയ്യുന്ന ഒരു സ്വകാര്യ വിമാനത്താവളമാണ്. നാഷണൽ ഹൈവേ 23 (ബൊക്കാറോ ചസ് റോഡ് എന്നും അറിയപ്പെടുന്നു) ലാണ് ഈ വിമാനത്താവളം സ്ഥിതിചെയ്യുന്നത്. ഈ വിമാനത്താവളത്തിൽ നിന്ന് നിലവിൽ ഷെഡ്യൂൾഡ് ഫ്ലൈറ്റുകളൊന്നും ലഭ്യമല്ല. 2010-ൽ ബൊക്കാറോക്കും കൊൽക്കത്തയ്ക്കുമിടയിൽ എയർ ഡെക്കാൺ വിമാനം പറത്താൻ ശ്രമിച്ചിരുന്നു. ബൊക്കാറോ സന്ദർശിച്ച എയർ ഡെക്കാൺ ഉദ്യോഗസ്ഥരുടെ ഒരു സംഘം വിമാനത്താവളം പരിശോധിക്കുകയും വിപണി സാധ്യതയെ കുറിച്ചുള്ള സർവ്വേ നടത്തുകയും ചെയ്തു. എന്നിരുന്നാലും ഈ സേവനം പ്രാവർത്തികമായില്ല. ബൊക്കാറോ സ്റ്റീൽ പ്ലാന്റ് സന്ദർശിക്കുന്ന വിഐപികളുടെ വിമാനം ഇറക്കാനാണ് ഈ വിമാനത്താവളം ഇപ്പോൾ ഉപയോഗിക്കുന്നത്.

നാഷണൽ ഹൈവേ അതോറിറ്റി ഓഫ് ഇന്ത്യ 2013 ആഗസ്തിൽ സിവിൽ ഏവിയേഷൻ അതോറിറ്റിക്ക് സമർപ്പിച്ച റിപ്പോർട്ടിൽ, എയർസ്ട്രിപ്പിൻറെ ദൈർഘ്യം 700 അടി കൂടി കൂട്ടിച്ചേർത്ത് 6,000 അടിയായി വർദ്ധിപ്പിക്കണമെന്ന് അഭിപ്രായപ്പെട്ടു. 

ബൊക്കാറോയെ പ്രധാന എയർപോർട്ടായ കൊൽക്കത്ത വിമാനത്താവളവുമായി ബന്ധിപ്പിക്കുന്നതിനാൽ ഇവിടെ നിന്ന് ഉടൻ വിമാനസർവ്വീസുകൾ ആരംഭിക്കുമെന്ന് പുതിയ വാർത്താ റിപ്പോർട്ട് വരുന്നു. യു.ഡി.എ.എൻ (ഉഡെ ദേശ് കാ ആം നാഗ്രിക്) യുടെ ആദ്യഘട്ടത്തിൽ കൊൽക്കത്തയും പാറ്റ്നയിലേക്കും ഇവിടെ നിന്ന് സർവ്വീസുകൾ തുടങ്ങും. ഈ പദ്ധതി പ്രകാരം എയർപോർട്ട് അതോറിറ്റി ഓഫ് ഇന്ത്യയുടെ അഞ്ച് പ്രതിനിധികളും സ്റ്റേറ്റ് സിവിൽ ഏവിയേഷൻ ഡയറക്ടർ ക്യാപ്റ്റൻ എസ്കെ സിൻഹയും ബൊക്കാറോ സന്ദർശിക്കുകയും എക്സ്റ്റൻഷൻ എക്സിക്യൂട്ട് ചെയ്യണമെന്ന് തീരുമാനിക്കുകയും ചെയ്തു. ബൊക്കറോ ഡിസി ആർഎം റേ, അഡീഷണൽ കളക്ടർ ജഗ്നു മിൻസ്, ബൊക്കറോ സ്റ്റീൽ ജനറൽ മാനേജർ രജ്വിർ സിംഗ് തുടങ്ങിയവരുമായി വിശദമായ ചർച്ചകൾ നടത്തിയിട്ടുണ്ട്.  

ബൊക്കാറോ വിമാനത്താവള വിപുലീകരണ പദ്ധതി പ്രകാരം നിലവിലുള്ള 210 ഏക്കർ 500 ഏക്കർ വരെയായും റൺവേ പ്രദേശം 5,200 അടിയിൽ നിന്ന് 8,000 അടിയായും വർദ്ധിപ്പിക്കാൻ തീരുമാനിച്ചു. എയർപോർട്ടിൽ നിലവിലുള്ള സൗകര്യങ്ങൾ തൃപ്തികരമാണെങ്കിലും, വാണിജ്യ വിമാന സർവ്വീസുകൾ നടത്താനുള്ള സാധ്യതകൾ ഉൾപ്പെടെയുള്ള വിവിധ വശങ്ങളും കണക്കിലെടുക്കുമെന്ന് എയർപോർട്ട് അതോറിറ്റി ടീമിന്റെ അംഗമായ സുദേഷ് ശർമ്മ പറഞ്ഞു. ഞങ്ങൾ വിമാന സർവ്വീസ് അതോരിറ്റികളുമായും ആലോചിക്കും. "  

2016 ഡിസംബർ 7 ന് ഡിസി റേയുടെ മേൽനോട്ടത്തിൽ ദുന്താബാഗ് മാർക്കറ്റിലെ 1,900 കച്ചവടക്കാരുടെ ഇടയിൽ അവരെ മാറ്റിപ്പാർപ്പിക്കുന്നതു സംബന്ധിച്ച് ഒരു സർവേ നടത്തിയിരുന്നു. 

2018 ജനുവരി 24 ന് കേന്ദ്ര വ്യോമയാന മന്ത്രാലയം സ്പൈസ് ജെറ്റിന് 17 പ്രോപ്പോസലുകളും 20 പുതിയ സെക്ടറുകളും നൽകും. കേന്ദ്രത്തിന്റെ യു.ഡി.എ.എൻ റീജണൽ കണക്ടിവിറ്റി സ്കീമിനായി രണ്ടാം ഘട്ടത്തിൽ നടത്തുന്ന ലേലത്തിൽ ബൊക്കാറോ-കൊൽക്കത്ത റൂട്ടും ഉൾപ്പെടുത്തിയിട്ടുണ്ട്. ഈ വിമാനത്താവളത്തിൽ നിന്നുള്ള റൂട്ടുകൾ സ്പൈസ് ജെറ്റ് സ്വന്തമാക്കിയിട്ടുണ്ട്. വിമാനത്താവളം പ്രവർത്തനസജ്ജമാവുന്ന മുറയ്ക്ക് സ്പൈസ്ജെറ്റ് ഇവിടെനിന്ന് സർവ്വീസുകൾ ആരംഭിക്കും.   

## അവലംബങ്ങൾ

വർഗ്ഗം:Coordinates on Wikidata
വർഗ്ഗം:ബൊക്കാറോ
കോടതി സമക്ഷം ബാലൻ വക്കീൽ

2019-ൽ ബി. ഉണ്ണികൃഷ്ണൻ രചനയും സംവിധാനം നിർവ്വഹിച്ച മലയാളചലച്ചിത്രമാണ് ***കോടതി സമക്ഷം ബാലൻ വക്കീൽ*** . ദിലീപ്, മംമ്ത മോഹൻദാസ്, പ്രിയ ആനന്ദ് എന്നിവരാണ് ഈ ചിത്രത്തിലെ പ്രധാന അഭിനേതാക്കൾ .
## കഥാസംഗ്രഹം
ഒരു വലിയ ബിസിനസുകാരനായ റൊണാൾഡോയുടെ (ഹരീഷ് ഉത്തമൻ) കാറിൽ റെയ്ഡ് നടക്കുന്നു . ₹ 3 കോടി രൂപ കാറിൽ നിന്ന് കണ്ടെത്തി പോലീസ് നീക്കുകയും ചെയ്തു.

കഥ പിന്നീട് ബാലൻ (ദിലീപ്) എന്ന വക്കീലിലേക്ക് മാറുന്നു , അദ്ദേഹത്തിന്റെ ഇടർച്ച കാരണം ജീവിതത്തിൽ കാര്യമായി ഒന്നും ചെയ്യാനില്ല. തന്റെ കക്ഷിയായ അൻസാറിന് (അജു വർഗീസ്) ജാമ്യം അനുവദിച്ച കേസിൽ അദ്ദേഹം ഒടുവിൽ വിജയിച്ചു . അൻസാർ ബാലനുവേണ്ടി ഒരു വളഞ്ഞ കോളനിയിൽ ഒരു ഫീസ് നൽകുന്നതിന് പകരം ഒരു വീട് വാഗ്ദാനം ചെയ്തതിന് ശേഷം, ബാബു (ഭീമൻ രഘു) അവനെ വീട്ടിൽ നിന്ന് പുറത്താക്കുന്നു . അച്ഛനും (സിദ്ദിഖ്) അമ്മയും (ബിന്ദു പണിക്കർ) താമസിക്കുന്ന ജന്മനാട്ടിലെ വീട്ടിലേക്ക് അദ്ദേഹം പോകുന്നു . ചില നിർഭാഗ്യകരമായ സംഭവങ്ങൾക്ക് ശേഷം, ബാലന്റെ ഭാര്യാസഹോദരൻ (സുരാജ് വെഞ്ഞാറമൂട്) അദ്ദേഹത്തെ സങ്കീർണ്ണമായ ഒരു കേസ് ഏൽപ്പിക്കുന്നു. അനുരാധയോടുള്ള സ്നേഹം കാരണം ബാലൻ കേസ് പരിഹരിക്കുന്നു. 3 കോടി രൂപയുടെ പണത്തിന്റെ ഭാഗമായിരുന്നു പോലീസ് മേധാവി പോലീസ് പിടിച്ചെടുത്തു. റൊണാൾഡോയും ടീനയുമായുള്ള അവിഹിത ബന്ധം അനുരാധയുടെ ബുദ്ധിമാനായ പിതാവ് ചിത്രീകരിച്ചത് 5 കോടി പൗണ്ട് (US $ 700,000) ചോദിക്കുന്നു, പക്ഷേ DG അവനെ കൊല്ലുന്നു. പിതാവ് ബാങ്ക് ലോക്കറിൽ രഹസ്യമായി സൂക്ഷിച്ചു. പസിലുകൾ പരിഹരിക്കാൻ അവൻ തന്റെ മകളെ പഠിപ്പിച്ചു. ആ കഴിവിനൊപ്പം കേസിലെ പ്രധാന കഥാപാത്രങ്ങളുമായി അവൾ ബാലനെ സഹായിക്കുന്നു, അവർ ഈ രഹസ്യം എങ്ങനെ പരിഹരിക്കുന്നു എന്നതാണ് ബാക്കി കഥ.

## അഭിനേതാക്കൾ

* ദിലീപ് 
* മംമ്ത മോഹൻദാസ്  
* പ്രിയ ആനന്ദ്  
* സിദ്ധിക്ക്  
* അജു വർഗീസ് 
* രഞ്ജി പണിക്കർ  
* സുരാജ് വെഞ്ഞാറമൂട്  
* കെ.ബി. ഗണേഷ് കുമാർ  
* ഭീമൻ രഘു  
* സൈജു കുറുപ്പ്  
* ബിന്ദു പണിക്കർ  
* ലെന 
* വീണ നായർ  
* തിസ്നി ഖാൻ   

## അവലംബം

## പുറത്തുനിന്നുള്ള കണ്ണികൾ

*     
വർഗ്ഗം:മലയാളചലച്ചിത്രങ്ങൾ
വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
ഇമ്പീരിയൽ ജപ്പാനീസ് നേവി

**ഇമ്പീരിയൽ ജപ്പാനീസ് നേവി**, 1868 മുതൽ 1945 വരെയുള്ള കാലഘട്ടത്തിൽ ജപ്പാൻ സാമ്രാജ്യത്തിനുവേണ്ടി സേവനമനുഷ്ടിച്ചിരുന്ന നാവികസേനയായിരുന്നു. രണ്ടാം ലോകമഹായുദ്ധസമയത്ത് ജപ്പാൻ കീഴടങ്ങിയതിനെത്തുടർന്ന് ഇതു പിരിച്ചുവിട്ടു. ഇമ്പീരിയൽ ജപ്പാനീസ് നേവിയെ പിരിച്ചുവിട്ടതിനുശേഷമാണ് ജപ്പാൻ മാരിടൈം സെൽഫ് ഡിഫൻസ് ഫോഴ്സ് (JMSDF) രൂപീകരിച്ചത്.

റോയൽ നേവി (യു.കെ.), യുണൈറ്റഡ് സ്റ്റേറ്റ്സ് നേവി (USN) എന്നിവയക്കുശേഷം 1920 ൽ ലോകത്തിലെ ഏറ്റവും വലിയ മൂന്നാമത്തെ നാവികസേനയായിരുന്നു ഇമ്പീരിയൽ ജപ്പാൻ നാവിക സേന. വിമാനവാഹിനിക്കപ്പലിൽ നിന്നു പറന്നുയരുന്ന വിമാനങ്ങളേയും അവയിൽനിന്നുള്ള ആക്രമണങ്ങളേയും ഇമ്പീരിയൽ ജപ്പാനീസ് എയർ സർവ്വീസ് പിന്തുണച്ചിരുന്നു. പസഫിക് യുദ്ധത്തിൽ പാശ്ചാത്യ സഖ്യകക്ഷികളുടെ മുഖ്യ എതിരാളിയായിരുന്നു അത്.

## അവലംബം

വർഗ്ഗം:പേൾ ഹാർബറിലെ ആക്രമണം
ഗാസ്പർ കടലിടുക്ക്

**ഗാസ്പർ കടലിടുക്ക്** ഇന്തോനേഷ്യൻ ദ്വീപുകളായ ബെലിട്ടങ്, ബങ്ക എന്നിവയെ വേർതിരിക്കുന്നതും ജാവാ കടലിനെ ദക്ഷിണ ചൈനാ കടലുമായി ബന്ധിപ്പിക്കുന്നതുമായ ഒരു കടലിടുക്കാണ്.

വലിയ ദ്വീപുകളായ ബങ്ക, ബലിറ്റങ് എന്നിവയ്ക്കിടയിലായി രൂപപ്പെട്ടിരിക്കുന്ന ഈ കടലിടുക്ക് പൊതുവേ ഗാസ്പർ കടലിടുക്ക് എന്നറിയപ്പെടുന്നു. 1724 ൽ ഇതുവഴി കടന്നുപോയ മനിലയിൽനിന്നുള്ള സ്പാനിഷ് കപ്പിത്താനായിരുന്ന ഗാസ്പറിന്റെ പേരിലാണ് ഈ കടലിടുക്ക് അറിയപ്പെടുന്നതെങ്കിലും ഇംഗ്ലീഷ് കപ്പലായ മാക്ലിൾസ്ഫീൽഡിൽ ചൈനയിൽനിന്നു മടങ്ങിവന്ന കപ്പിത്താൻ ഹർലെ 1702 മാർച്ചിൽ മുമ്പുതന്നെ ഇതുവഴി കടന്നുപോയിരുന്നു.  

## അവലംബം
ജാവാ കടൽ

**ജാവ കടൽ** (ഇന്തോനേഷ്യൻ: ലൗട്ട് ജാവ) സുന്ദ ഷെൽഫിൽ വിപുലമായിക്കിടക്കുന്ന ഒരു ആഴംകുറഞ്ഞ കടലാണ്. വടക്കുഭാഗത്ത് ബോർണിയോ, തെക്കുഭാഗത്ത് ജാവ, പടിഞ്ഞാറ് സുമാത്രാ, കിഴക്ക് സുലവേസി എന്നീ ഇന്തോനേഷ്യൻ ദ്വീപുകൾക്കിടയിലായാണ് ഈ കടലിന്റെ സ്ഥാനം.

## ഭൂമിശാസ്ത്രം
സുന്ദ ഷെൽഫിന്റെ തെക്കൻ ഭാഗത്തിന്റെ 1,790,000 ചതുരശ്രകിലോമീറ്റർ (690,000 ചതുരശ്ര മൈൽ) പ്രദേശത്തെ ജാവ കടൽ ഉൾക്കൊണ്ടിരിക്കുന്നു. ഒരു ആഴം കുറഞ്ഞ കടലായ ഇതിന്റെ ശരാശരി ആഴം ഏകദേശം 46 മീറ്റർ (151 അടി) ആണ്. ഇത് കിഴക്ക്-പടിഞ്ഞാറ് 1,600 കിലോമീറ്ററും (990 മൈൽ) വടക്കു-തെക്ക് 380 കിലോമീറ്റർ (240 മൈൽ) നീളത്തിൽ മൊത്തം 320,000 ചതുരശ്ര കിലോമീറ്റർ (120,000 ചതുരശ്ര മൈൽ) വിസ്തീർണ്ണമുള്ള ഭൂപ്രദേശത്തായി നിലനിൽക്കുന്നു. അവസാന ഹിമയുഗത്തിന്റെ പര്യവസാനത്തിൽ സമുദ്രജലവിതാനം വർദ്ധിച്ചതോടെയാണ് ഇത് രൂപം കൊണ്ടത്.

## അവലംബം


വർഗ്ഗം:ശാന്തമഹാസമുദ്രത്തിലെ കടലുകൾ
ബാവീൻ

**ബാവീൻ,** ജാവ തീരത്തുനിന്നകലെ സുരബായക്കു ഏകദേശം 150 കിലോമീറ്റർ വടക്കായി ജാവാ കടലിൽ സ്ഥിതിചെയ്യുന്ന ഒരു ഇന്തോനേഷ്യൻ ദ്വീപാണ്. കിഴക്കൻ ജാവാ പ്രവിശ്യയിലെ ഗ്രെസിക് റീജൻസിയാണ് ഇതിന്റെ ഭരണനിർവ്വഹണം നടത്തുന്നത്. ഏതാണ്ട് 15 കിലോമീറ്റർ വ്യാപ്തിയുള്ള ഈ ദ്വീപ് ഒരു ഇടുങ്ങിയ റോഡിലൂടെ ചുറ്റി സഞ്ചരിക്കാവുന്നതാണ്. സമുദ്രനിരപ്പിൽ നിന്ന് 655 മീറ്റർ ഉയരത്തിൽ ദ്വീപിന്റെ മദ്ധ്യഭാഗത്തായി സ്ഥിതിചെയ്യുന്ന ഒരു നിർജ്ജീവ അഗ്നിപർവ്വതത്തിനാണ് ബാവീൻ ദ്വീപിൽ പ്രാമുഖ്യം.

## അവലംബം

വർഗ്ഗം:ജാവയിലെ ദ്വീപുകൾ
സുന്ദ കടലിടുക്ക്

**സുന്ദ കടലിടുക്ക്** (ഇന്തോനേഷ്യൻ: സെലാത് സുന്ദ) ഇന്തോനേഷ്യൻ ദ്വീപുകളായ ജാവ, സുമാത്ര എന്നിവയ്ക്കിടയിലുള്ള ഒരു കടലിടുക്കാണ്. ഇത് ജാവാ കടലിനെ ഇന്ത്യൻ മഹാസമുദ്രവുമായി ബന്ധിപ്പിക്കുന്നു. ജാവയുടെ പടിഞ്ഞാറൻ ഭാഗത്ത് നിലനിന്നിരുന്ന (ഇപ്പോഴത്തെ പടിഞ്ഞാറൻ ജാവ, ബാന്റൻ, മദ്ധ്യ ജാവയുടെ ചില ഭാഗങ്ങൾ എന്നിവ) സുന്ദ സാമ്രാജ്യത്തിൽനിന്നാണ് ഈ പേര് ഉരുത്തിരിഞ്ഞുവന്നത്. പടിഞ്ഞാറൻ ജാവയിലെ തദ്ദേശീയ ജനതയായ സുന്ദാനികളിൽനിന്നും ഈ പേരു വന്നിരിക്കാവുന്നതാണ്. ജാവൻ ജനതയെ മധ്യ-കിഴക്കൻ ജാവയിലാണ് കൂടുതലായും കണ്ടുവരുന്നത്.

ഏതാണ്ട് വടക്കുകിഴക്ക്/തെക്കുപടിഞ്ഞാറൻ ദിശയിലേയ്ക്കു വ്യാപിച്ചുകിടക്കുന്ന ഈ കടലിടുക്കിന്റെ സുമാത്രയിലെ കേപ്പ് ടുവയ്ക്കും  ജാവയിലെ പുജാട്ടിനുമിടയിലെ വടക്കുകിഴക്കൻ പരിസമാപ്‌തിക്ക് കുറഞ്ഞത് 24 കിലോമീറ്റർ (15 മൈൽ) വീതിയുണ്ട്. ഇതിന്റെ പടിഞ്ഞാറൻ സീമ വളരെ ആഴമുള്ളതാണെങ്കിലും കിഴക്കോട്ടു പോകുന്തോറും ഇടുങ്ങിയതും തികച്ചും ആഴം കുറഞ്ഞതുമായി കാണപ്പെടുന്നു. കിഴക്കൻ അറ്റത്തെ ചില ഭാഗങ്ങളിൽ ഇത് 20 മീറ്റർ (65 അടി) മാത്രം ആഴത്തിലാണുള്ളത്. ഈ ആഴക്കുറവും ശക്തമായ സമുദ്രജലപ്രവാഹം, മണൽത്തിട്ടകൾ, ജാവ തീരത്തുനിന്നകലെയുള്ള ഓയിൽ പ്ലാറ്റ്‍ഫോമുകൾ പോലെയുള്ള മനുഷ്യനിർമിത പ്രതിബന്ധങ്ങൾ തുടങ്ങിയവ കാരണമായി ഇതുവഴിയുള്ള കപ്പലോട്ടം ഏറെ ദുഷ്ക്കരമാണ്. നൂറ്റാണ്ടുകളായി ഇതൊരു ഒരു പ്രധാന കപ്പൽ ഗതാഗത മാർഗ്ഗമായി ഉപയോഗിക്കപ്പെട്ടിരുന്നു, പ്രത്യേകിച്ച് ഡച്ച് ഈസ്റ്റ് ഇന്ത്യാ കമ്പനി ഇന്തോനേഷ്യയിലെ സ്പൈസ് ദ്വീപുകളിലേയ്ക്കുള്ള പ്രവേശനമാർഗ്ഗമായി ഇതുപയോഗിച്ചിരുന്ന കാലയളവിൽ (1602-1799). എന്നിരുന്നാലും കടലിടുക്കിന്റെ അവിശാലത, ആഴമില്ലായ്മ, കൃത്യമായ രേഖാവിവരണപത്രങ്ങളുടെ അഭാവം എന്നിവ ബൃഹത്തായ ആധുനിക യാനങ്ങൾക്ക് ഇത് അനുയോജ്യമല്ലാത്തതാക്കുകയും അവയിൽ മിക്കവയും പകരമായി മലാക്കാ കടലിടുക്ക് ഉപയോഗിക്കുകയു ചെയ്യുന്നു.

## അവലംബം
ജനാധിപൻ (ചലച്ചിത്രം)

2019-ൽ തൻസീർ മുഹമ്മദ് രചനയും തിരക്കഥയും സംവിധാനവും നിർവ്വഹിച്ച മലയാളചലച്ചിത്രമാണ് &nbsp; **ജനാധിപൻ**. ഹരീഷ് പെരദി, വിനു മോഹൻ, അനിൽ നെടുമങ്ങാട് എന്നിവർ പ്രധാന വേഷങ്ങളിൽ അഭിനയിക്കുന്നു. മെജോ ജോസഫ് സംഗീത സംവിധാനം നിർവ്വഹിച്ചിരിക്കുന്നു.

## അഭിനേതാക്കൾ

* ഹരീഷ് പേരടി - കണ്ണൂർ വിശ്വനാഥൻ  
* വിനു മോഹൻ - ആനന്ദ് 
* സുനിൽ സുഖദ - ബക്കർ 
* ബാലചന്ദ്രൻ ചുള്ളിക്കാട് - സ്വാമി 
* അനിൽ നെടുമങ്ങാട് - മോനിഷാൻ 
* കോട്ടയം പ്രദീപ് - ശിവദാസൻ 
* ദിനേശ് പണിക്കർ - ഗവർണർ  
* ഷേമയായി മാള - പാർവതി 
* സുരേഷ് കുറുപ്പ് - സുരേഷ്

## പിന്നണിയിൽ

* രചന, സംവിധാനം - തൻസീർ മുഹമ്മദ് 
* സംഗീതം - മെജോ ജോസഫ് 
* പ്രൊഡക്ഷൻ കൺട്രോളർ - എസ്. മുരുകൻ 
* ഛായാഗ്രഹണം - രജീഷ് രാമൻ 
* എഡിറ്റർ - അഭിലാഷ് ബാലചന്ദ്രൻ 
* കലാസംവിധാനം - സബുറാം
* മേക്കപ്പ് - പി എൻ മണി 
* കോസ്റ്റ്യൂംസ് - വേലായുധൻ കീഴില്ലം 
* ഗാനരചന - അനിൽ പനച്ചൂരാൻ 
* ചീഫ് അസോസിയേറ്റ് ഡയറക്ടർ - റജു ആർ പിള്ള

## അവലംബം

## പുറമെ നിന്നുള്ള കണ്ണികൾ

*  
* ഔദ്യോഗിക ഫേസ്ബുക്ക് പേജ് : 
വർഗ്ഗം:മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
സെബുകു (സുമാത്ര)

**സെബുകു**, സുന്ദ കടലിടുക്കിൽ ജാവ, സുമാത്ര എന്നിവയ്ക്കിടയിലായി സ്ഥിതിചെയ്യുന്ന ഒരു ദ്വീപ് ആണ്. കടലിടുക്കിലെ സാമാന്യം വലിയ ദ്വീപുകളിലൊന്നായ ഇത് സെബെസിയ്ക്ക് 2.5 കിലോമീറ്റർ (1.6 മൈൽ) വടക്കായും സുമാത്രയ്ക്ക് 2.3 കിലോമീറ്റർ (1.4 മൈൽ) തെക്കുഭാഗത്തുമായാണു സ്ഥിതിചെയ്യുന്നത്. ഈ ദ്വീപ് ഭരണപരമായി ലാമ്പാങ്ങിലെ തെക്കൻ ലാമ്പാങ്ങ് റീജൻസിയുടെ ഭാഗമാണ്.

1883 ലെ ക്രാക്കതോവ അഗ്നിപർവ്വത വിസ്‌ഫോടന സമയത്ത്, സെബുകുവിൽ ജനവാസമില്ലായിരുന്നു, എന്നാൽ ഇതിനു കിഴക്കുഭാഗത്തായി സ്ഥിതിചെയ്തിരുന്ന സെബുകു കെറ്റ്ജിൽ എന്ന ചെറുദ്വീപിലെ ഒരു ഗ്രാമം പൂർണമായി തുടച്ചുനീക്കപ്പെട്ടിരുന്നു. ഔദ്യോഗിക രേഖകളിൽ 150 പേർ കൊല്ലപ്പെട്ടിരുന്നു, 70 പേർ ഇവിടുത്തെ നിവാസികളായിരുന്നില്ല.

## അവലംബം
ബാലി കടലിടുക്ക്

**ബാലി കടലിടുക്ക്**, ജാവ, ബാലി ദ്വീപുകളെ തമ്മിൽ വേർതിരിക്കുന്നതും ഇന്ത്യൻ മഹാസമുദ്രത്തെ ബാലി കടലുമായി ബന്ധിപ്പിക്കുന്ന ഒരു കടലിടുക്കാണ്. ഈ കടലിടുക്കിന്റെ ഏറ്റവും വീതി കുറഞ്ഞ ഭാഗത്തിന് ഏകദേശം 2.4 കിലോമീറ്റർ (1.5 മൈൽ) വീതിയുണ്ട്.

## ഭൂമിശാസ്ത്രം
ബാലി ദ്വീപിനെ വലയംചെയ്തുകിടക്കുന്ന ഈ ജലഭാഗത്തിന്റെ കിഴക്കുഭാഗത്ത് ലൊമ്പോക്ക് കടലിക്ക്, തെക്കുകിഴക്ക് ബാഡങ്ങ് കടലിടുക്ക്, വടക്കുഭാഗത്ത് ബാലി കടൽ തെക്കുപടിഞ്ഞാറ് ഇന്ത്യൻ മഹാസമുദ്രം, പടിഞ്ഞാറ് ബാലി കടലിടുക്ക് എന്നിവയാണ് അതിരുകൾ. ഭൂമിശാസ്ത്രപരമായി ബാലി ദ്വീപ്, ജാവ എന്നിവ അവസാന ഹിമയുഗത്തിന്റെ അന്ത്യം വരെ ഒന്നുചേർന്നുകിടക്കുകയും സമുദ്രജലവിതാനം ഉയർന്നപ്പോൾ കരകളെ തമ്മിൽ ബന്ധിപ്പിച്ചിരുന്ന ഭാഗം ജലത്തിനടിയിലാകുകയും ചെയ്തു.  സുന്ദ ഷെൽഫ് എന്നറിയപ്പെടുന്ന ടെക്റ്റോണിക് ഫലകത്തിന്റെ ഭാഗമാണ് ഇവ രണ്ടും.

## ഗതാഗതം
ഇന്തൊനേഷ്യൻ സർക്കാർ കടലിടുക്കിനു കുറുകേ ഒരു പാലത്തിനുള്ള സാദ്ധ്യത പരിഗണിക്കുന്നു. സാമ്പത്തിക ബുദ്ധിമുട്ടുകളും ബാലിയിലെ ചില നാട്ടുകാരിൽനിന്നുള്ള എതിർപ്പുകളും ഈ പദ്ധതിയെ തടസ്സപ്പെടുത്തുന്ന ഘടകങ്ങളാണ്. നിലവിൽ ബാലിയിലേക്ക് സ്ഥിരമായി ബന്ധിപ്പിക്കുന്ന ഘടകങ്ങൾ ഒന്നുംതന്നെയില്ല. ജാവയിലെ കേതാപാങ്, ബാലിയിലെ ജെമ്പ്രാനാ റീജൻസിലെ ഗിലിമാനക്ക് എന്നിവയ്ക്കിടയിലുള്ള ഫെറി സർവ്വീസ് മാത്രമാണ് നിലവിലുള്ളത്.

## അവലംബം
മകസ്സാർ കടലിടുക്ക്

ഇന്തോനേഷ്യയിലെ ബോർണിയോ ദ്വീപുകൾക്കും സുലവേസിക്കും ഇടയിലുള്ള ഒരു കടലിടുക്കാണ് **മകാസർ കടലിടുക്ക്** (  ). വടക്ക്  സെലിബെസ് കടലുമായി ഈ കടലിടുക്ക് ചേരുന്നു. തെക്ക് ഇത് ജാവ കടലുമായി സന്ധിക്കുന്നു. വടക്കുകിഴക്ക്, മങ്കലിഹാത്ത് ഉപദ്വീപിന് തെക്ക് സാങ്കുളിരംഗ് ഉൾക്കടൽ രൂപപ്പെടുന്നു. തെക്കുകിഴക്കൻ ഏഷ്യയിലെ ഒരു പ്രധാന പ്രാദേശിക ഷിപ്പിംഗ് റൂട്ടാണ് കടലിടുക്ക്.

ബോർണിയോയിലെ മഹാകം നദിയും കരംഗൻ നദിയും  ഈ കടലിടുക്കിൽ ചേരുന്നു.

ബോർണിയോയിലെ ബാലിക്പപ്പാൻ, ബോണ്ടാങ്, സുലവേസിയിലെ മകസ്സാർ, പാലു, പരേപാരെ എന്നിവയാണ് ഈ കടലിടുക്കിലെ പ്രധാന തുറമുഖങ്ങൾ. കടലിടുക്കിന്റെ സമീപത്തുള്ള നഗരമാണ് സമരിന്ദ. ഇത് കടലിടുക്കിൽ നിന്ന് 48 കിലോമീറ്റർ (30&nbsp;mi) അകലെ സ്ഥിതിചെയ്യുന്നു.

## കടലിടുക്കിന്റെ അതിരുകൾ
ഇന്റർനാഷണൽ ഹൈഡ്രോഗ്രാഫിക് ഓർഗനൈസേഷൻ (IHO) മകാസർ കടലിടുക്കിനെ കിഴക്കേ ഇന്ത്യൻ ദ്വീപസമൂഹത്തിലെ ജലാശയങ്ങളിലൊന്നായി നിർവചിക്കുന്നു.  അതിന്റെ അതിരുകൾ ഇനിപ്പറയുന്ന രീതിയിൽ നിർവചിച്ചിരിക്കുന്നു: ബോർണിയോയുടെ കിഴക്കൻ തീരത്തിനും സെലിബസിന്റെ  സുലവേസി  പടിഞ്ഞാറൻ തീരത്തിനും ഇടയിലുള്ള ചാനൽ അതിർത്തിയിലാണ് ഈ കടലിടുക്ക്:

 *വടക്ക് അതിർത്തി.*  ബോർണിയോയിലെ തൻജോങ് മങ്കലിഹാട്ടും ()  സ്ട്രൂമെൻ കാപ്പും സെലിബസും  (). ചേർത്ത് വരക്കുന്ന വര.

 തെക്ക് അതിർത്തി. സെലിബസിന്റെ തെക്കേ അറ്റവും() ടാന കെകെയും ലവോഎറ്റിന്റെ തെക്കേ അറ്റവും () ചേർത്ത് വരക്കുന്ന വര തൻജോങ് കിവ്വി ദ്വീപിന്റെ തെക്കേ അറ്റത്തേക്ക് ചേരുന്നു. അവിടെ നിന്ന് ബോർണിയോയിലെ തൻജോങ് പെടാങ് () കടന്ന് ലവോഎറ്റ് കടലിടുക്കിന്റെ തെക്കേ അറ്റം വരെ.

## ചിത്രശാല

File:Pulau Beras Basah.jpg|ബോണ്ടാങ്ങിന്റെ  ഭാഗമായ മകാസർ കടലിടുക്കിലെ ബെറാസ് ബാസാ ദ്വീപ്..
File:USS Midway (CV-41) carrier battle group underway in Makassar Strait on 28 September 1985 (6408112).jpeg|USS മിഡ്‌വേയും (CV-41) മകാസർ കടലിടുക്കിലെ മറ്റ് യുദ്ധക്കപ്പലുകളും, 28 സെപ്റ്റംബർ 1985..
File:MV. QAL Ranger (2005-11-14).jpg|മകാസർ കടലിടുക്കിലെ ഓഫ്‌ഷോർ ഓയിൽ റിഗ്, 2005.
File:Pulau Aur (Kalimantan Selatan).jpg|ഔർ ദ്വീപ്, തെക്കൻ കലിമന്തന്റെ ഭരണപരമായ ഭാഗം.
File:65 Indonesians saved from tragedy by U.S. Marines, Sailors 150610-M-ST621-142.jpg|കെഎം അരിസ്റ്റ എന്ന കപ്പൽ 2015 ജൂൺ 10ന് മകാസർ കടലിടുക്കിൽ മുങ്ങി.


## ഇതും കാണുക

* മകാസർ കടലിടുക്ക് യുദ്ധം
* യുഎസ്എസ് മകാസർ കടലിടുക്ക്
* മലാക്ക കടലിടുക്ക്
* സുന്ദ കടലിടുക്ക്
* ലോംബോക്ക് കടലിടുക്ക്
* വാലസ് ലൈൻ
* സദങ് നദി

## അവലംബങ്ങൾ

വർഗ്ഗം:ഇന്തോനേഷ്യയിലെ കടലിടുക്കുകൾ
വർഗ്ഗം:Coordinates on Wikidata
മഡോണ ഡെൽ പ്രാട്ടോ (ബെല്ലിനി)

ക്രിസ്തുവർഷം 1505-ൽ ജിയോവന്നി ബെല്ലിനി ചിത്രീകരിച്ച ഒരു  ഓയിൽ ടെമ്പറ പാനൽ ചിത്രമാണ് **മഡോണ ഡെൽ പ്രാട്ടോ** (Madonna of the Meadow). ഇപ്പോൾ ലണ്ടനിലെ നാഷണൽ ഗ്യാലറിയിൽ ഈ ചിത്രം സംരക്ഷിച്ചിരിക്കുന്നു. ആദ്യം തടിയിൽ ചിത്രീകരിച്ച ഈ ഓയിൽ ടെമ്പറ പാനൽ ചിത്രം 1949-ൽ കാൻവാസിലേക്ക് മാറ്റിയിരുന്നു.
## ചിത്രകാരനെക്കുറിച്ച്

വെനീഷ്യൻ ചിത്രകാരന്മാരുടെ കൂട്ടത്തിൽ ബെല്ലിനി കുടുംബത്തിൽ നിന്നും ഏറ്റവും നന്നായി അറിയപ്പെടുന്ന ഒരു ഇറ്റാലിയൻ നവോത്ഥാന ചിത്രകാരനായിരുന്നു ജിയോവന്നി ബെല്ലിനി. അദ്ദേഹത്തിന്റെ പിതാവ് ജാക്കോപോ ബെല്ലിനി, സഹോദരൻ ജെന്റൈൽ ബെല്ലിനി (അദ്ദേഹത്തിന്റെ ജീവിതകാലത്ത് ജിയോവാനിയേക്കാൾ കൂടുതൽ ബഹുമാനിക്കപ്പെട്ടിരുന്നു.), ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്ന ആൻഡ്രിയ മാന്റെഗ്ന അദ്ദേഹത്തിന്റെ സഹോദരൻ ആയിരുന്നു. കൂടുതൽ വിഷയാസക്തവും വർണ്ണാഭമായതുമായ ശൈലിയിലേക്ക് മാറ്റംവരുത്തിയതിനാൽ വെനീഷ്യൻ ചിത്രകലയിൽ വിപ്ലവം സൃഷ്ടിച്ചതായി അദ്ദേഹം കണക്കാക്കപ്പെടുന്നു. വ്യക്തവും സാവധാനം ഉണങ്ങുന്ന എണ്ണഛായങ്ങളുടെ ഉപയോഗത്തിലൂടെ ജിയോവന്നി ആഴത്തിലുള്ളതും സമൃദ്ധവുമായ നിറങ്ങളും വിശദമായ ഷേഡിംഗുകളും സൃഷ്ടിച്ചു. വെനേഷ്യൻ പെയിന്റിംഗ് സ്കൂളിൽ, പ്രത്യേകിച്ച് അദ്ദേഹത്തിന്റെ വിദ്യാർത്ഥികളായ ജോർജിയോണിനെയും ടിഷ്യനെയും, അദ്ദേഹത്തിന്റെ വർണ്ണാഭമായ കളറിംഗും, പ്രകൃതിദൃശ്യങ്ങളും വളരെയധികം സ്വാധീനിച്ചു.

## അവലംബം

## പുറം കണ്ണികൾ
*National Gallery catalogue entry

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ജിയോവന്നി ബെല്ലിനി മഡോണാസ്
വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
സിംഗപ്പൂർ കടലിടുക്ക്

**സിംഗപ്പൂർ കടലിടുക്ക്**, പടിഞ്ഞാറ് മലാക്കാ കടലിടുക്കിനും കിഴക്ക് കരിമാതാ കടലിടുക്കിനുമിടയിലായി 105 കിലോമീറ്റർ നീളവും 16 കിലോമീറ്റർ വീതിയുമുള്ള ഒരു കടലിടുക്കാണ്. സിംഗപ്പൂർ കടലിടുക്കിനു വടക്ക് ഭാഗത്തായും റിയൂ ദ്വീപുകൾ തെക്കു ഭാഗത്തായും സ്ഥിതിചെയ്യുന്നു. ഇൻഡോനേഷ്യ-സിംഗപ്പൂർ അതിർത്തി കടലിടുക്കിന്റെ നീളത്തിനു സമാന്തരമായിട്ടാണ്. കെപ്പൽ തുറമുഖവും മറ്റനേകം ചെറു ദ്വീപുകളും കടലിടുക്കിൽ ഉൾപ്പെടുന്നു. സിംഗപ്പൂർ തുറമുഖത്തിലേയ്ക്കുള്ള ആഴമേറിയ ജലപാത ഈ കടലിടുക്കു പ്രദാനം ചെയ്യുകയും ഇതിനെ ഏറെ തിരക്കേറിയതുമാക്കുന്നു. ഏകദേശം 2,000 വ്യാപാരക്കപ്പലുകൾ ദിനംപ്രതി ഈ ജലപാതയിലൂടെ കടന്നുപോകുന്നു. 


## അവലംബം
വേഗം (ചലച്ചിത്രം)

പ്രതാപ് പോത്തൻ, വിനീത് കുമാർ, ഷമ്മി തിലകൻ എന്നിവർ &nbsp;പ്രധാന വേഷങ്ങളിൽ അഭിനയിച്ച മലയാള സിനിമയാണ് **വേഗം**. എഫ് എക്സ് 4 മൂവി മേക്കേഴ്സ് ബാനറിൽ 2014-ൽ പുറത്തിറങ്ങിയ ഈ ചിത്രം സംവിധാനം ചെയ്തത് കെ.ജി. അനിൽ കുമാർ ആണ്. ഗോവിന്ദ് മേനോൻ സംഗീതം നൽകി.

## അഭിനേതാക്കൾ

* വിനീത് കുമാർ - സിദ്ധാർത്ഥ് 
* ജേക്കബ് ഗ്രിഗറി - ഡേവിഡ് 
* സംസ്കൃതി ഷേണായ് - മീരാ  
* പ്രതാപ് പോത്തൻ - ബെന്നി 
* ഷംമി തിലകൻ - മുരുകൻ 
* ജോർജ്ജ് - ജോർജ് 
* ആശ ആരവിന്ധന - നാൻസി 
* സുനിൽ സുഖദ, - പൌലോസ് അച്ചായൻ &nbsp; &nbsp; &nbsp; 
* വത്സല മേനോൻ - അന്നമ്മ 
* ജയരാജ് വാര്യർ - ജോൻസി 
* പി. ബാലചന്ദ്രൻ - വിജയൻ 
* ബൈജു വി.കെ - സണ്ണി  
* സ്വപ്ന മേനോൻ - നിമ്മി 
* നിഷ സരോംഗ് - മോളി 

## അവലംബം

## പുറമെ നിന്നുള്ള കണ്ണികൾ

*     
* ഔദ്യോഗിക ഫേസ്ബുക്ക് പേജ് 
* FX4 മൂവി മേക്കേർസ് ഫെയ്സ്ബുക്ക് 
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
അൽഗോൾ 60

കമ്പ്യൂട്ടർ പ്രോഗ്രാമിംഗ് ഭാഷകളുടെ അൽഗോൾ കുടുംബത്തിലെ അംഗമാണ് **അൽഗോൾ 60**  (ALGOL 60) (അൽഗൊരിറ്റിക് ഭാഷ 1960 എന്നതിന്റെ ചുരുക്കരൂപം). ഇത് അൽഗോൾ 58 നെ പിന്തുടുർന്നുവന്നു, ഇത് `begin``end`എന്നീ രണ്ട് കോഡ് ബ്ലോക്കുകൾ അവതരിപ്പിച്ചു. ശബ്‌ദകോശപരമായ സാദ്ധ്യതകളോടെ കൂട്ടിചേർത്ത ഫങ്ഷൻ നിർവചനങ്ങൾ നടപ്പിലാക്കിയ ആദ്യത്തെ ഭാഷയാണ് അൽഗോൾ 60. ഇത് മറ്റ് പ്രോഗ്രാമിംഗ് ഭാഷകളായ സിപിഎൽ, സിമുല, ബിസിപിഎൽ, ബി, പാസ്കൽ, സി എന്നിവയുടെ ഉദയത്തിന് കാരണമായി.

പാസ്കൽ വികസിപ്പിക്കാൻ പോകുന്നതിന് മുമ്പ് നിക്കോളസ് വിർത്ത് അദ്ദേഹത്തിന്റെ സ്വന്തം അൽഗോൾ ഡബ്ല്യൂ (ALGOL W) അടിസ്ഥാനമാക്കി അൽഗോൾ 60 ചെയ്തു. അൽഗോൾ ഡബ്ല്യൂ അടുത്ത തലമുറ അൽഗോൾ ആയി ഉദ്ദേശിച്ചിട്ടുള്ളത്, എന്നാൽ വൃത്തിയാക്കപ്പെട്ടതും ലളിതവുമായ അൽഗോൾ 60 യെ അപേക്ഷിച്ച് അത് കൂടുതൽ സങ്കീർണവും പുരോഗമിച്ചതുമാണ്. ഔദ്യോഗികമായി അൽഗോൾ പതിപ്പുകൾ നാമകരണം ആദ്യം പ്രസിദ്ധീകരിച്ച വർഷം നൽകി. അൽഗോൾ 68 ൽ അൽഗോൾ 60 ൽ നിന്നും വളരെ വ്യത്യസ്തമാണ്. അൽഗോൾ 60 യുടെ വകഭേദങ്ങളെ പൊതുവെ "അൽഗോൾ" എന്ന് വിളിക്കുന്നു.
## ചരിത്രം
അമേരിക്കയിലും യൂറോപ്പിലും ഗവേഷണത്തിനായി ശാസ്ത്രജ്ഞന്മാരാണ് ആണ് കൂടുതലായും അൽഗോൾ 60 ഉപയോഗിച്ചത്. കൊമേഴ്സ്യൽ ആപ്ലിക്കേഷനുകളുടെ ഉപയോഗം അതിന്റെ നിർവചനത്തിൽ സ്റ്റാൻഡേർഡ് ഇൻപുട്ട് / ഔട്ട്പുട്ട് സൗകര്യങ്ങളുടെ അഭാവം മൂലം വലിയ കമ്പ്യൂട്ടർ വെണ്ടർമാർക്ക് ഈ ഭാഷയിൽ താല്പര്യമില്ലാത്തതായിരുന്നു. അൽഗോൾ 60 എന്നത് അൽഗൊരിതം പ്രസിദ്ധീകരണത്തിന്റെ സ്റ്റാൻഡേർഡായിരുന്നു, കൂടാതെ ഭാവിയിലെ ഭാഷാ വികസനത്തിൽ ശക്തമായ സ്വാധീനം ചെലുത്തി.

ജോൺ ബാക്കസ് പ്രോഗ്രാമിങ് ഭാഷകൾ വിവരിക്കുന്ന ബാക്കസ് ഫോം രീതി വികസിപ്പിച്ചെടുത്തു പ്രത്യേകിച്ച് അൽഗോൾ 58 ന് വേണ്ടി. പീറ്റർ നൗർ അൽഗോൾ 60 യ്ക്കും പിന്നീട് ഡൊണാൾഡ് ക്യുത്തിന്റെ നിർദ്ദേശപ്രകാരം ബാക്കസ്-നൗർ ഫോം എന്ന് പുനർനാമകരണം ചെയ്യപ്പെട്ടു.

പീറ്റർ നൗർ: "അൽഗോൾ ബുള്ളറ്റിന്റെ എഡിറ്റർ എന്ന നിലയിൽ ഭാഷയുടെ അന്താരാഷ്ട്ര ചർച്ചകളിൽ ഞാൻ ആകർഷിക്കപ്പെട്ടു, നവംബർ 1959 ൽ യൂറോപ്യൻ ഭാഷാ രൂപകല്പര സംഘത്തിൽ അംഗമായി തിരഞ്ഞെടുക്കപ്പെട്ടു. 1960 ജനുവരിയിൽ പാരിസിലെ സമ്മേളനത്തിന്റെ ഫലമായുണ്ടാക്കിയ അൽഗോൾ 60 റിപ്പോർട്ടിലെ എഡിറ്ററായിരുന്നു ഞാൻ."

പാരീസിൽ നടന്ന കൂടിക്കാഴ്ചയിൽ താഴെപ്പറയുന്നവർ പങ്കെടുത്തു. (ജനുവരി 11 മുതൽ 16 വരെ):
* ഫ്രെഡറിക് എൽ ബാവർ, പീറ്റർ നൗർ, ഹെയ്ൻസ് റുഷീഷൌസർ, ക്ലൗസ് സാമൽസൺ, ബെർണാർഡ് വൊക്കൂക്കോസ്, ആഡ്രയാൻ വാൻ വിഞ്ചൻഗാർഡൻ, മൈക്കൽ വുഡ്ഗർ (യൂറോപ്പിൽ നിന്നും)

## അവലംബം
മെക്കാളെ പ്രഭു

മെക്കാളെ സത്യത്തിൽ ഒരു ചരിത്രകാരൻ ആയിരുന്നു.ഇന്ത്യ പീനൽ കോഡിന്റെ പിതാവ് എന്ന് അറിയപ്പെടുന്നു.  ഇന്ത്യയിൽ 1860 കാലഘട്ടത്തിൽ ഇംഗ്ലീഷ് വിദ്യാഭാസം നിർബന്ധം ആക്കി. ഇംഗ്ലീഷ് അറിയാവുന്നവർക്ക് മാത്രമേ ഗവണ്മെന്റ് ജോലി നല്കു എന്ന് നിർബന്ധം തീരുമാനിച്ചു.
ചോളചഗട്ട്

**ചോളചഗട്ട്** കർണാടക സംസ്ഥാനത്തിലെ ബാഗൽകോട്ട് ജില്ലയിൽ (ബദാമി താലൂക്ക) ബദാമിക്ക് സമീപത്തായി സ്ഥിതിചെയ്യുന്ന ഒരു ഗ്രാമമാണ്. കൃഷ്ണ നദിയുടെ പോഷകനദിയായ മലപ്രഭ നദിയോരത്തായാണ് ഇത് സ്ഥിതി ചെയ്യുന്നത്. ബനാശങ്കരി, വീരഭദ്രേശ്വര എന്നിവർക്കായി സമർപ്പിക്കപ്പെട്ടിരിക്കുന്ന പ്രസിദ്ധങ്ങളായ രണ്ട് ഹൈന്ദവക്ഷേത്രങ്ങൾ ഇവിടെയുണ്ട്. വെറ്റിലക്കൊടിത്തോട്ടങ്ങൾ, ഗ്രാമ്പു-മുളകു തോട്ടങ്ങൾ, വാഴത്തോട്ടങ്ങൾ എന്നിവക്ക് പേരുകേട്ടതാണ് ഈ സ്ഥലം.

## അവലംബം

വർഗ്ഗം:കർണാടകത്തിലെ ഗ്രാമങ്ങൾ
ഒറീഡൂ

ദോഹ ആസ്ഥാനമാക്കി പ്രവർത്തിക്കുന്ന ഒരു അന്താരാഷ്ട്ര വാർത്താവിനിമയ കമ്പനിയാണ് **ഒറീഡൂ**, ഔദ്യോഗികമായി **ഒറീഡൂ ക്യു.എസ്.സി.**(; മുൻപ് *ക്യു ടെൽ*). 
1987-ൽ ക്യു ടെൽ ഗ്രൂപ്പിൻറെ രൂപീകരണത്തോടൊപ്പം ഖത്തർ പബ്ലിക് ടെലികമ്യൂണിക്കേഷൻസ് കമ്പനി സ്ഥാപിതമായി. പിന്നീട് 1998-ൽ ഖത്തർ പബ്ലിക് ടെലികമ്യൂണിക്കേഷൻസ് കമ്പനി ഖത്തർ ടെലികോം (ക്യു ടെൽ) ആയി പുനർനാമകരണം ചെയ്യുകയും ദോഹ സെക്യൂരിറ്റീസ് മാർക്കറ്റിൽ ലിസ്റ്റ് ചെയ്യുകയും ചെയ്തു.

## ചരിത്രം
തുടക്കത്തിൽ ഒരു ടെലിഫോൺ എക്സ്ചേഞ്ച് കമ്പനിയായാണ് ഒറീഡൂ ദോഹയിൽ സ്ഥാപിതമായത്. മൊബൈൽ, ബ്രോഡ്‌ബാൻഡ്, ഡിജിറ്റൽ, ഫൈബർ സേവനങ്ങൾ ഉൾപ്പെടെ രാജ്യത്ത് പുതിയ സാങ്കേതികവിദ്യകൾ വാഗ്ദാനം ചെയ്യുന്ന ഖത്തറിലെ ഏറ്റവും വലിയ കമ്മ്യൂണിക്കേഷൻ ഓപ്പറേറ്ററായി ഇത് വളർന്നു.
ടെലികമ്മ്യൂണിക്കേഷൻ വ്യവസായത്തിൽ ഒരു ആഗോള ബിസിനസ്സ് രൂപീകരിക്കുന്നതിനായി ആസ്തികൾ സംയോജിപ്പിക്കാനുള്ള കമ്പനിയുടെ തന്ത്രത്തിന്റെ ഭാഗമായി ക്യൂടെൽ ഗ്രൂപ്പും ലോകമെമ്പാടുമുള്ള അതിന്റെ എല്ലാ ഓപ്പറേറ്റിംഗ് കമ്പനികളും 2013 ഫെബ്രുവരിയിൽ ഒറീഡൂ ഗ്രൂപ്പിന് കീഴിൽ official ദ്യോഗികമായി ഏകീകരിക്കപ്പെട്ടു.

## അവലംബം
വൺവേ ടിക്കറ്റ്

2008-ൽ പുറത്തിറങ്ങിയ ഒരു മലയാള ചലച്ചിത്രമാണ് **വൺവേ ടിക്കറ്റ്**. ബിബിൻ പ്രഭാകർ ആണ് ഈ ചിത്രം സംവിധാനം ചെയ്തത്. പൃഥ്വിരാജ് സുകുമാരൻ, തിലകൻ, ഭാമ, മമ്മൂട്ടി എന്നിവരാണ് ഈ ചലച്ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
ഹൈപ്പർ ലൂപ്പ്

നിരവിധി സയൻസ് ഫിക്ഷനുകളിൽ കേട്ടിട്ടുള്ള യാത്രാ സംവിധാനത്തിന്റെ യാഥാർഥ്യമാകുന്ന രൂപമാണ് ***ഹൈപ്പർലൂപ്പ്***. ഈ ആശയം കൊണ്ടുവന്നത് ടെസ്ലയുടെ തലപ്പത്തുള്ള എലോൺ മസ്ക് ആണ്. ടെസ്‌ല, സ്‌പേസ് എക്‌സ് എന്നിവയിൽ നിന്നുള്ള സംയുക്ത സംഘം പുറത്തിറക്കിയ ഓപ്പൺ സോഴ്‌സ് വാക്‌ട്രെയിൻ രൂപകൽപ്പനയെ വിവരിക്കാൻ ഉപയോഗിക്കുന്ന യാത്രക്കാരുടെയും ചരക്കുഗതാഗതത്തിന്റെയും ഒരു നിർദ്ദിഷ്ട രീതിയാണ് ഹൈപ്പർലൂപ്പ്.കുറഞ്ഞ വായു മർദ്ദമുള്ള ട്യൂബുകളാൽ സീൽ‌ ചെയ്യപ്പെട്ട ട്യൂബ് അല്ലെങ്കിൽ സിസ്റ്റമാണ് ഹൈപ്പർ‌ലൂപ്പ്, അതിലൂടെ ഒരു പോഡ് വഴി വായു പ്രതിരോധം അല്ലെങ്കിൽ ഘർഷണം കൂടാതെ വളരെ ദൂരം സഞ്ചരിക്കാം.

വേഗം കൊണ്ട് അത്ഭുതം സൃഷ്ടിക്കുന്ന ഹൈപ്പർ ലൂപ്പ് എന്ന ക്യാപ്‌സ്യൂൾ ട്രെയിൻ ഇപ്പോൾ ലോകത്തു യാഥാർഥ്യമാകാൻ പോകുന്നത് മനുഷ്യന്റെ സമയക്കുറവിനെ ചിലപ്പോൾ ആസ്ഥാനത്താനത്താക്കിയേക്കാം. പദ്ധതി യാഥാർഥ്യമായാൽ അമേരിക്കയിലെ ലോസ് ഏഞ്ചൽസിൽ നിന്നും സാൻഫ്രാൻസിസ്‌കോയിലെത്താന്നുള്ള 610 കിലോമീറ്ററിന് വെറും 30 മിനുറ്റ് മതിയാകും.
അതായത് മണിക്കൂറിൽ 1200 കിലോമീറ്റർ വേഗതയിൽ നമുക്ക് ലക്ഷ്യ സ്ഥാനത്തു എത്തിച്ചേരാനാകും. ഇതേ ടെക്‌നോളജിയാണ് ദുബായിയും ലോകത്തിനു മുന്നിൽ സമർപ്പിക്കാൻ ഒരുങ്ങുന്നത്. അബുദാബിയിൽ നിന്നും ദുബായിലെത്താൻ ഏകദേശം 150 കിലോമീറ്ററിലധികം ദൂരമുണ്ട്. നിലവിലെ റോഡിലെ തിരക്കിനിടയിൽ ദുബായിലെത്താൻ ഒന്നര മണിക്കൂറെങ്കിലുമെടുക്കുമെന്നാണ് കണക്കുകൾ. എന്നാൽ 2021 ആകുന്നതോടെ അബുദാബിയിൽ നിന്നും ദുബായിലെത്താൻ 10 മിനിറ്റിൽ താഴെ മതിയാകുമെന്നാണ് കണക്കാക്കുന്നത്. ഹൈപ്പർ ലൂപ്പ് എന്ന ഭാവിയുടെ യാത്രാ വാഹനമാണ് ഇതു സാധ്യമാക്കുക.

വൈദ്യുത കാന്തിക തരംഗങ്ങളുടെ ശക്തിയിൽ പ്രവർത്തിക്കുന്ന കാറിന്റെ വലിപ്പമുള്ള വാഹനമാണ് ഹൈപ്പർലൂപ്പ്. ഹൈപ്പർലൂപ്പിന് മണിക്കൂറിൽ 1200 കിലോമീറ്റർ ദൂരം വരെ സഞ്ചരിക്കാൻ കഴിയുമെന്നാണ് കണക്കാക്കുന്നത്. വാഹനത്തിന്റെ വിജയകരമായ ആദ്യ പരീക്ഷണം ഏതാനും മാസങ്ങൾക്കു മുൻപ് അമേരിക്കയിൽ നടന്നു കഴിഞ്ഞു.

## ഹൈപ്പർ ലൂപ്പിന്റെ പിറവി
2013ൽ സ്‌പേസ് എക്‌സ്, ടെസ്‌ല മോട്ടോഴ്‌സ് തുടങ്ങിയ കമ്പനികളുടെ സ്ഥാപകനായ ഇലൺ മസ്‌ക് എന്ന അമേരിക്കൻ കോടീശ്വരനാണ് ഹൈപ്പർ ലൂപ്പ് പദ്ധതി ആദ്യമായി അവതരിപ്പിക്കുന്നത്. വിമാനത്തേക്കാൾ ഇരട്ടിയിലേറെ വേഗവും കുറഞ്ഞ യാത്രാനിർമ്മാണ ചെലവും ഉയർന്ന അതി സുരക്ഷയുമാണ് ഇലൺ മസ്‌ക് അവതരിപ്പിച്ച ഹൈപ്പർലൂപ്പിന്റെ പ്രത്യേകത.

അമേരിക്കയിലാണ് മാത്രമല്ല ഹൈപ്പർ ലൂപ്പ് എന്ന പദ്ധതിയെക്കുറിച്ച് ചർച്ചകൾ ആദ്യമായി നടന്നതെങ്കിലും ഏറെ താമസിയാതെ തന്നെ പശ്ചിമേഷ്യൻ രാജ്യങ്ങളിലും യൂറോപ്പിലുമെല്ലാം ഹൈപ്പർലൂപ്പ് ചർച്ചാവിഷയമായി മാറുകയായിരുന്നു. ഹൈപ്പർലൂപ്പ് ട്രാൻസ്‌പോർട്ടേഷൻ ടെക്‌നോളജീസ് എന്ന കമ്പനിക്ക് നിലവിൽ 21 രാജ്യങ്ങളിലായി 350 ജീവനക്കാരുണ്ട്.
## അവലംബം
എൻ ടി ആർ ഗാർഡൻ

ഹൈദരാബാദിൽ സ്ഥിതി ചെയ്യുന്ന **എൻ.ടി.ആർ ഗാർഡൻ** പ്രാദേശിക വിനോദസഞ്ചാരകേന്ദ്രങ്ങളിൽ ഒന്നാണ്. ഹുസൈൻ സാഗർ തടാകത്തിനു സമീപത്തായി സ്ഥിതി ചെയ്യുന്ന എൻ.ടി.ആർ. ഗാർഡൻ പ്രകൃതി സൗന്ദര്യവും, വിനോദസൗകര്യങ്ങളും പ്രദാനം ചെയ്യുന്നു. ആന്ധ്രയിലെ മുൻ മുഖ്യമന്ത്രി എൻ.ടി. രാമറാവുവിന്റെ ഓർമ്മക്കായി 40 കോടി മുതൽമുടക്കിൽ 2002 ൽ ഈ കേന്ദ്രം പൊതുജനങ്ങൾക്ക് തുറന്നുകൊടുത്തു. 

ടോയ് ട്രെയിൻ, കാർ കഫേകൾ, ജാപ്പനീസ് ഗാർഡൻ, ഫ്രൂട്ട് റസ്റ്റോറൻറ്, റോറിംഗ് കസ്കെഡ്, ഒരു ഫൗണ്ടൻ തുടങ്ങിയ നിരവധി സൗകര്യങ്ങൾ ഇവിടെയുണ്ട്. 34 ഏക്കറിൽ വ്യാപിച്ചു കിടക്കുന്ന എൻ ടി ആർ ഗാർഡൻ പൂച്ചെടികളുടെയും ചെടികളുടെയും വിശാലമായ ഒരു ശേഖരം തന്നെയാണ്. എൻ ടി ആർ ഗാർഡൻസിൽ 'ഡെസേർട്ട് ഗാർഡൻ' എന്ന വിഭാഗത്തിൽ തന്നെ  ഏറ്റവും പുതിയതും ആകർഷണീയവുമായ 150 തരം സസ്യങ്ങൾ ഉണ്ട് . ഏകദേശം 1000 ചതുരശ്ര മീറ്റർ വിസ്തീർണ്ണമുള്ള പ്രദേശത്ത് വികസിപ്പിച്ചെടുത്തിട്ടുള്ള വിഭാഗത്തിൽ ഹെർബൽ കോസ്മെറ്റിക്സ്, കുഷ്ഠരോഗ, രക്തസമ്മർദ്ദം എന്നിവക്കുള്ള ഔഷധസസ്യങ്ങളും വളർത്തുന്നു. കൊൽക്കത്ത, ഷിർദ്ദി എന്നിവടങ്ങളിലെ ചില നഴ്സറികളിൽ നിന്നാണ് ഈ ചെടികൾ കൊണ്ടുവരുന്നത്.  കൂടാതെ ഇവിടെ എടുത്തു പറയേണ്ട ഒരു ഭക്ഷണശാല കൂടിയുണ്ട്. മച്ചാൻ റെസ്റ്റോറന്റ് എന്നറിയപ്പെടുന്ന ഈ ഭക്ഷണശാല ഒരു മരത്തിൽ ഉള്ളിൽ മുറികൾ പണിതാണ് രൂപപെടുത്തിയിരിക്കുന്നത്.

ഈ ഗാര്ഡന് രൂപകൽപന നൽകിയത് പ്രശസ്ത കലാകാരൻ നിതീഷ് റോയി ആണ്.

വർഗ്ഗം:ഇന്ത്യയിലെ പൂന്തോട്ടങ്ങൾ
സീതാരാമ കല്യാണം

1960-ൽ പുറത്തിറങ്ങിയ തെലുങ്ക് പുരാണ സിനിമയാണ് **സീതാരാമ കല്യാണം**. നാഷണൽ ആർട്ട് തീയേറ്റേഴ്സിന്റെ ബാനറിൽ എൻ. ത്രിവിക്രമ റാവു നിർമ്മിച്ച ഈ ചിത്രം സംവിധാനം ചെയ്തത് എൻ.ടി. രാമറാവു ആണ്.  എൻ.ടി. രാമറാവു, ബി. സരോജാ ദേവി, ഗലി പെൻചാല നരസിംഹ റാവു എന്നിവർ പ്രധാന വേഷങ്ങളിൽ എത്തുന്നു.      

## അഭിനേതാക്കൾ

* എൻ.ടി രാമറാവു  
* ബി. സരോജ ദേവി  
*  ഹരനാഥൻ 
* ഗീതാഞ്ജലി 
* കാന്ത റാവു 
* ശോഭൻ ബാബു  
* ചിറ്റൂർ വി നാഗയ്യ  

## പിന്നണിയിൽ

* നിർമ്മാണം :&nbsp; എൻ. ത്രിവിക്രമ റാവു 
* സംവിധാനം :എൻ.ടി. രാമറാവു 
* **കഥ - തിരക്കഥ** : ധനേകുള ബുച്ചി വെങ്കട്ട കൃഷ്ണ ചൗധരി 
* **സംഭാഷണം**: സമുദ്രല  
* **കല:** ടി.വി.എസ് ശർമ 
*  **കൊറിയോഗ്രഫി** : വേമ്പതി 
* **സ്റ്റിൽസ്** : നാഗരാജ റാവു  
* **സംഗീതം** : ഗാലി പെഞ്ചാല നരസിംഹ റാവു 
* **പ്ലേബാക്ക്** : ഘണ്ടശാല, പി സുശീല, പി ലീല, പി.ബി. ശ്രീനിവാസ്, എം.എസ് രാമറാവു 
* **എഡിറ്റിംഗ്** : വീരപ്പ 
* **ഛായാഗ്രഹണം** : രവികാന്ത് നാഗോച്ച് 
* **ബാനർ** : നാഷണൽ ആർട്ട് തീയറ്റർ 
* **റിലീസ് തീയതി** : 6 ജനുവരി 1960 

## അവാർഡുകൾ

; 

* 1961 : തെലുങ്കിലെ മികച്ച ഫീച്ചർ ഫിലിം അവാർഡ് സർട്ടിഫിക്കറ്റ്  

## അവലംബം

## പുറമെ നിന്നുള്ള കണ്ണികൾ

*     
വർഗ്ഗം:സംവിധായകരുടെ കന്നിചലച്ചിത്രങ്ങൾ
വർഗ്ഗം:ഹിന്ദുപുരാണചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:തെലുഗു ചലച്ചിത്രങ്ങൾ
വർഗ്ഗം:1960-ൽ പുറത്തിറങ്ങിയ ചലച്ചിത്രങ്ങൾ
ടോൾ റോഡ്

പല രാജ്യങ്ങളും അവരുടെ റോഡ് ശൃംഖല മെച്ചപ്പെടുത്തിയതും നവീകരിച്ചതും മുതൽമുടക്ക്, ഡിസൈനിങ്, നിർമ്മാണം, നിയന്ത്രണം, നവീകരണം എന്നിവിടങ്ങളിൽ  ഉള്ള സ്വകാര്യ മേഖലയുടെ സ്വാധീനം അല്ലെങ്കിൽ സഹായം കൊണ്ടാണ്. സ്വകാര്യ സംരംഭകനോ അല്ലെങ്കിൽ ഗവണ്മെന്റ് തന്നെയോ ഈ നവീന സൗകര്യങ്ങൾ ഉപയോഗിക്കുന്നതിനു ഫീസ് ഈടാക്കുന്നുണ്ട്. അത്തരത്തിൽ റോഡ് നിർമ്മാണത്തിനായി വന്ന ചെലവുകൾ ഉപഭോക്താവിന്റെ കയ്യിൽ നിന്നും വാങ്ങുന്ന റോഡുകളാണ്***ടോൾ റോഡുകൾ***.

വർഗ്ഗം:റോഡ് ഗതാഗതം
വില്ലീസ് മഡോണ

ജിയോവന്നി ബെല്ലിനി വരച്ച ഒരു ചിത്രമാണ് **വില്ലീസ് മഡോണ.(Virgin with the Standing Child, Embracing his Mother)** (വെനിസ്, 1425 / 1433-1516) ഇപ്പോൾ ബ്രസീലിലെ സാവോ പോളോയിലെ സാവോ പോളോ മ്യൂസിയം ഓഫ് ആർട്ടിൽ ഈ ചിത്രം സംരക്ഷിച്ചിരിക്കുന്നു. 

## ഛായാചിത്രം
കുഞ്ഞിനെ പാരപറ്റിൽ നിർത്തികൊണ്ട് നിൽക്കുന്ന പകുതിഭാഗം മാത്രം ദൃശ്യമായ വിധത്തിൽ കന്യാമറിയത്തിനെ ബെല്ലിനി ഈ ചിത്രത്തിൽ ചിത്രീകരിച്ചിരിക്കുന്നു. കുഞ്ഞ് അമ്മയെ കെട്ടിപ്പിടിച്ചുകൊണ്ട് നിൽക്കുന്നു. ഇത്തരത്തിലുള്ള ചിത്രീകരണം മറ്റ് ചിത്രകാരന്മാരുടെയിടയിൽ വളരെ അസാധാരണമാണ്. ബെല്ലിനിയുടെ മറ്റു കന്യകകളുടെ ചിത്രങ്ങളിലെല്ലാം ഏതാണ്ട് ഇതേ രീതിതന്നെ അവലംബിച്ചിരിക്കുന്നതായിക്കാണാം. (അതായത് കോൺടാരിനി മഡോണ അക്കാദമിയ ഗാലറി, വെനീസ്).

വെറുമൊരു ഔപചാരിക മുൻഗണന എന്നതിലുപരി ഈ രചനാ യുക്തിയിൽ ചില ദൈവശാസ്ത്രപരമായ ന്യായവാദങ്ങൾ ഉൾപ്പെട്ടിരിക്കാൻ സാധ്യതയുണ്ട്. ആദ്യം ഗോഫെൻ  ഉം പിന്നീട് കാമെസാസ്കയും  വിശദീകരിച്ച ഒരു സിദ്ധാന്തമനുസരിച്ച് ഇത് ബൈസന്റൈൻ സിംബോളജിയുടെ ഒരു വകഭേദമാണ്. ഇത് യഥാർത്ഥത്തിൽ ക്രിസ്തുവിന്റെ പ്രതിനിധാനവുമായി ബന്ധപ്പെട്ടിരുന്നു.

## ചിത്രകാരനെക്കുറിച്ച്

വെനീഷ്യൻ ചിത്രകാരന്മാരുടെ കൂട്ടത്തിൽ ബെല്ലിനി കുടുംബത്തിൽ നിന്നും ഏറ്റവും നന്നായി അറിയപ്പെടുന്ന ഒരു ഇറ്റാലിയൻ നവോത്ഥാന ചിത്രകാരനായിരുന്നു ജിയോവന്നി ബെല്ലിനി. അദ്ദേഹത്തിന്റെ പിതാവ് ജാക്കോപോ ബെല്ലിനി, സഹോദരൻ ജെന്റൈൽ ബെല്ലിനി (അദ്ദേഹത്തിന്റെ ജീവിതകാലത്ത് ജിയോവാനിയേക്കാൾ കൂടുതൽ ബഹുമാനിക്കപ്പെട്ടിരുന്നു.), ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നിവയായിരുന്ന ആൻഡ്രിയ മാന്റെഗ്ന അദ്ദേഹത്തിന്റെ സഹോദരൻ ആയിരുന്നു. കൂടുതൽ വിഷയാസക്തവും വർണ്ണാഭമായതുമായ ശൈലിയിലേക്ക് മാറ്റംവരുത്തിയതിനാൽ വെനീഷ്യൻ ചിത്രകലയിൽ വിപ്ലവം സൃഷ്ടിച്ചതായി അദ്ദേഹം കണക്കാക്കപ്പെടുന്നു. വ്യക്തവും സാവധാനം ഉണങ്ങുന്ന എണ്ണഛായങ്ങളുടെ ഉപയോഗത്തിലൂടെ ജിയോവന്നി ആഴത്തിലുള്ളതും സമൃദ്ധവുമായ നിറങ്ങളും വിശദമായ ഷേഡിംഗുകളും സൃഷ്ടിച്ചു. വെനേഷ്യൻ പെയിന്റിംഗ് സ്കൂളിൽ, പ്രത്യേകിച്ച് അദ്ദേഹത്തിന്റെ വിദ്യാർത്ഥികളായ ജോർജിയോണിനെയും ടിഷ്യനെയും, അദ്ദേഹത്തിന്റെ വർണ്ണാഭമായ കളറിംഗും, പ്രകൃതിദൃശ്യങ്ങളും വളരെയധികം സ്വാധീനിച്ചു.

## അവലംബം

## ബിബ്ലിയോഗ്രാഫി

* Goffen, R. *Icon and Vision: Giovanni Bellini’s half-length Madonnas* College Art Assos., 1975.
* Camesasca, E. *Da Raffaello a Goya… da Van Gogh a Picasso. 50 dipinti dal Museu de Arte di San Paolo del Brasile* Exhibition Catalogue, Milan, Palazzo Reale, 1987.
* Tempestini, A. *Giovanni Bellini. Catalogue Complet* Paris, 1992.
* Marques, Luiz. *Catálogo do Museu de Arte de São Paulo Assis Chateaubriand: Arte Italiana*, São Paulo, Prêmio, 1988, p.&nbsp;185-186.

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ജിയോവന്നി ബെല്ലിനി മഡോണാസ്